
IVAN PETROVIĆ PAVLOV 

Napisao: Dr. Nikola Vadkov (Zagreb) 
Sa 1 portretom i 2 slike 


26 IX 1849 — 26 II 1936 

Pod kraj mjeseca veljače ove godine stigla je tužna vijest, da 
je u Lenjin-gradu umro od upale pluća u svojoj 87-oj godini glaso¬ 
viti ruski naučenjak profesor Ivan Petrović Pavlov. Profesor 
Pavlov rodio se u Iijazanu (centralnoj Rusiji) 26. rujna 1849. go¬ 
dine. Medicinske nauke studirao je u jednoj od najboljih ruskih vi¬ 
sokih škola: Vojno-medicinskoj akademiji u ondašnjem Peterburgu 
(Petrogradu), koja tamo još i danas postoji mjesto medicinskog fa¬ 
kulteta, a njezini slušači dobivaju iste kvalifikacije i prava kao i 
slušači ostalih medicinskih fakulteta, bez obveze da postanu vojnim 
liječnicima. Za vrijeme studija u Akademiji, a i kasnije, radio je 
profesor Pavlov u laboratoriju interne klinike čuvenog ruskog 

naučenjaka, akademika profesora Botkina, koji je proučavao bo¬ 
lesti probavnik organa. Ova istraživanja Botkina uvelike su utje¬ 
cala na smjer kasnijega rada Pavlova. Njegov naučni rad počinje 
proučavanjem fiziologije probave i na tom području izrađuje on 
svoju doktorsku dizertaciju 1883. god. Kasnije odlazi Pavlov u 
inozemstvo, gdje 2 godine radi u institutu glasovitih fiziologa R. 
Heidenheina i C. L u d w i g a. Po svom povratku u Rusiju bavi 
se Pavlov farmakologijom (t. j. naukom o lijekovima i njihovu 
djelovanju) i postaje god. 1890. vanrednim profesorom farmakolo¬ 
gije u Vojno-medicinskoj akademiji. Farmakologija ondašnjeg vre¬ 
mena bila je više manje šablonske naravi. Promatrali su se bolesnici 
i na njima probali lijekovi. Naravski na način, koji nije bio štetan 
po život bolesnika. Pavlov traži u. prvom redu, da se bolesti 
umjetnim načinom izazovu na životinajma i da se lijekovi u 
prvom redu na njima istražuju, a tek onda da ih primjenjujemo na 
bolesnog čovjeka. Ovo njegovo nastojanje našlo je odziva u javnosti, 
a poimence kod princa olđenburškog, koji svojim privatnim sret- 
stvima otvara godine 1890. u Peterburgu Institut za eksperimen¬ 
talnu medicinu. Pavlov postaje 1891. god. direktorom fiziološkog 
odjela. Bit će od interesa, da je iz zahvalnosti sve do posljednjih 
dana visjela prinčeva slika u radnom kabinetu Pavlova. Pavlov 
sve više i više radi na fiziološkim problemima, a 1895. god. preu¬ 
zima katedru fiziologije u Vojno-medicinskoj akademiji i ostaje na 
čelu ovih dviju ustanova sve do kraja svoga života. 

Radovi profesora Pavlova na polju fiziologije su različiti i mno¬ 
gobrojni, a najviše se tiču fiziologije probavnih organa i centralnog 
živčanog sustava. U prvom redu bavi se Pavlov istraživanjem 
rada želuca i djelovanjem probavnih sokova. Tu je ishodište onih 
znamenitih radova, koja su njegovu slavu pronijela svijetom.. Do¬ 
tadašnji način ovih istraživanja, koji je sastojao u kemijskoj pre- 
tragi »ispumpanog« sadržaja želuca, nije omogućavao dublji uvid 
u ove važne životne pojave. Evo zašto: kad uvađamo gumenu cijev 
t. zv. zondu uželudac životinje, životinja se u prvom redu uzru¬ 
java, a to mijenja sastav samog želuđačnog soka, a osim toga ovakav 
sok sadržava.! sline, a i hrane, koju životinja guta. Zadaća je Pa¬ 
vlova bila da dobije čiste probavne sokove t. j. onakva sastava, 
kako ga probavne žlijezde stvaraju. Da to dobije, proveo je P a- 
v 1 o v ove genijalne pokuse (vidi si. 1. i si. 2.). 

IT usnoj šupljini se nalaze 3 para žlijezda slinovnica, koje izlu¬ 
čuju svoju slinu u usnu šupljinu, gdje se ove različite sline mije¬ 
šaju. Da dobije čistu slinu pojedinih žlijezda, premjestio (transplan- 
tirao) je Pavlov ušće izvodnog kanala te žlijezde na vanjsku kožu 
gubice (si. 1). Što se tiče dobivanja čistog želučanog soka, napravio 
je Pavlov otvor kroz trbušni zid i želudac, u koji je stavio spe¬ 
cijalnu cijev t. z. kanilu, kroz koju je curio želudačni sok, a da se 
taj sok ne bi miješao sa slinom iz usta ili sa branom, presjekao je 
Pavlov na vratu popreko jednjak i oba nastala otvora na jednja¬ 
ku prišio je na vrat (si. 2.). Time je postigao Pavlov ovo. Ope¬ 


rirani pas osjeća naravski glad. Dajemo li mu hranu, on ju jede,, 
ali hrana ne može da dopre u želudac, koji ipak izlučuje svoj pro- 
bavni sok. To je t. zv. »prividno branjenje« (si. 2.). Da dobije pak 
čistu žuč i sekret žlijezde gušterače (pancreas), postupao je Pavlov 
slično kao i kod žlijezda slinovnica. On je transplantirao ušće iz¬ 
vodnog žučnog kanala i kanala žlijezde gušterače zajedno sa njiho¬ 
vom okolinom t. j. sluznicom dvanaesnika (duodenum) na prednju 
trbušnu stijenku, te je na taj način dobivao čiste sokove, koji su 
curili vani. Kod ovih eksperimenata utvrdio je Pavlov zani¬ 
mljivu činjenicu: da se probavili sokovi stvaraju ne samo onda, 
kad pas počne jesti, nego još prije, čim on osjeti kakav znak, koji 
ga sjeća na branjenje. Tako na primjer dolazak sluge, koji ga brani, 
zveket posuđa od hrane i t. d. Sjetimo se jedne svagdašnje činjenice. 



Komad suha kruha u ustima žvačemo i kvasimo slinom, koju 
izlučuju žlijezde slinovnice. Time se postizava dvojaki učinak. U 
prvom redu postaje zalogaj klizak, da čim lakše kroz jednjak dopre 
u želudac. Osim toga počinje u ustima razgradnja brane sa t. zv. 
fermentima, koji se u slini nalaze. Već su stari rekli »in ore fit 
prima digestio« t. j. prva probava nastaje u ustima. 

Pitanje, koje najprije moramo riješiti, sastoji u tome da dobi¬ 
jemo uvid, kako to da žlijezde slinovnice počnu izlučivati slinu, 
ako se u ustima nalazi komad kruha. Iz fiziologije znamo, da svaki 
organ prije nego što počne raditi mora da dobije neki »nalog« t. j. 
impuls. Taj impuls dolazi do organa ili putem krvi ili putem ži¬ 
vaca. U našem slučaju prvi je put potpuno isključen, pošto se kruh 
nalazi u usnoj šupljini i nije u nikakvom dodiru sa krvlju. Drugi 
put t. j. živčani sa sigurnošću je u nauci dokazan. Evo kako! Mi 
možemo sebi zamisliti, da su svi organi međusobno spojeni živcima 
poput neke velike telefonske mreže. Ali ovi telefonski vodovi ne 
vode direktno od organa organu već preko neke silno komplicirane 
centrale, a to je centralni nervni sustav, koji sastoji od 

velikog mozga, malog mozga i hrptene moždine. Vodovi su te 
mreže živci. Kruh, koji smo uzeli u usta, podražio je sluznicu usne 
šupljine, u kojoj se nalaze posebna tjelešca za primanje takvih po¬ 
dražaja, a ova tjelešca stoje u vezi sa živcima. Preko živaca »ide« 
podražaj do centrale, koja se u ovom slučaju nalazi u produljenom 
mozgu (medulla oblongata). Od ove centrale »ide« podražaj opet 
putem posebnih živaca do žlijezda slinovnica, koje budu podražene 
i počnu izlučivati slinu. Čitavi ovaj proces nastaje bez utjecaja 
naše volje. Mjesto u produljenom mozgu, preko kojega se prenosi 
podražaj od jednog živčanog voda na drugi, zove secentarza t 

slinu. Takva reakcija nekoga organa, koja nastaje 
na jedan stanoviti podražaj određenim živčanim 
putem preko centralnog nervnog sistema, neza¬ 
visno o našoj volji, zove se refleks. Kao jednostavni 
primjer refleksa može se navesti ova svima poznata činjenica. Do¬ 
takne li se netko prstom vruće peći, on će prije trgnuti rukom, 
nego li svijesno osjeti, da je peć bila vruća. I cu¬ 
renje sline kod žvakanja je isto tako refleks. No slina se u 
ustima stvara ne samo onda, ako stavimo hranu u usta, nego ta¬ 
kođer i onda, kad smo gladni, a vidimo ili mirišemo dobar zalogaj, 
ili čujemo zveket tanjura i t. d. Na koji način bivaju u ovom 
slučaju podražene žlijezde slinovnice? Podražaj »ide« sada putem 
oka, vidnih živaca, ako mi hranu ugledamo, putem njušnih živaca, 
ako ju mirišemo, a putem slušnih živaca, ako čujemo zveket tanjura, 
u centralu, u ovom slučaju veliki mozak, gdje kompliciranim 
putem dolazi do centra za slinu u produljenom mozgu, a odavle, kao 
i u prvom primjeru sa kruhom, do žlijezda slinovnica. To znači da 
i ovdje imamo jedan refleks, samo za razliku od prvoga slučaja, 
podražaj dolazi do centra za slinu ne direktno od podražene sluznice 
usne šupljine hranom, nego preko vidnog, slušnog ili njušnog centra. 

Ovakvi se refleksi zovu psihički ili po Pavlovu 
uvjetni refleksi, za razliku od prvih ili bezuvjet¬ 
nih. 

U čemu je dakle bitna razlika između uvjetnih i bezuvjetnih 
refleksa? Bezuvjetni su refleksi prirođeni i ostaju nepromije¬ 
njeni tokom čitavoga života, ako ne dođe do kakvih patoloških 
promjena u organizmu, dok se uvjetni refleksi stiču tokom vre¬ 
mena i mogu kod različitih uvjeta nastati, nestati ili se promije- (l 

niti. Zveket tanjura neće pod raži ti žlijezde sli- | 

novnice gladnoga divljaka iz centralne Afrike, 
koji nije nikada tanjura ni vidio, a kamo li iz 
njega jeo. J 

Ovim uvjetnim refleksima upravo se i najviše bavio Pavlov 
i pokazao, da se njihovim ispitivanjem može steći uvid u psihički 
život životinja. Za svoje radove na ovom polju dobio je Pavlov 
još 1904. godine Nobelovu nagradu i priznanje čitavog naučnog 
svijeta. 

Pavlov je vršio svoja istraživanja na psima tako, da je 
pravio na njima već opisanu transplantaciju ušća izvodnog kanala 
pođušne žlijezde slinovnice (parotis) i ispitivao je kvalitativno i 
kvantitativno izlučenu slinu, ako se psu stavi u usta kruh, meso, 
voda, pijesak, kamen, octena kiselina i t. d. Zanimljivo je, da obični 
kamen ne uvjetuje nikakve sekrecije sline, a pas ga lako izbaci 
jezikom napolje, dok se kod pijeska pojavi obilna količina rijetke 
sline, koja omogućuje psu, da ispljune pijesak. Isto tako nastaje 
obilna sekrecija vodene sline, ako se ulije psu u usta octena ki¬ 
selina. Na taj način ona se razređuje i time se smanjuje njezino 
štetno djelovanje na sluznicu ustiju. Podamo li psu suhi kruh ili 
smrvljeno suho meso, izlučuje se mnogo guste sline bogate fermen- 



tima i jednom ljepljivom bjelančevinom, mu činom, koja sljep- 
ljuje usitnjene komadiće hrane u zalogaj, pravi ga kliskim, da bi 
ga pas mogao lako progutati. Dademo li psu sirovo meso, slina 
se skoro ne izlučuje, pošto žlijezde slinovnice ne sadržavaju one 
fermente, koji su potrebni za probavu sirovog mesa, koje je samo 
po sebi već tako sklisko, da bi dodatak sline za gutanje bio suvišan. 
Isto tako ne nastaje izlučivanje sline nakon podavanja vode, pošto 
bi ona bila bez koristi. Iz ovoga primjera lijepo se vidi, kako pri¬ 
roda radi shodno, a ujedno i ekonomično i ne troši svoje snage 
tamo, gdje je to bez potrebe. 

Kod ovih svojih ispitivanja opazio je Pavlov, da sekrecija 
sline nastaje i onda, ako je pas kratko vrijeme prije podavanja 
hrane kroz nekoliko dana bio izložen kakvom podražaju, na pr. 
zvuku stanovite visine, nekom mirisu, svijetlu, hladnoći ili toplini, 
štipanju, koje izaziva bol i tome slično. Hranjenje dakle bilo je ve¬ 
zano uz jedan od ovih podražaja. Iza stanovitog vremena pas se 

tako privikao na ove podražaje, da mu je na sam ovaj podražaj 
curila slina i bez podavanja hrane. Kod primjene nekoga 
tona stanovite visine na pr. 800 titraja u sekundi, nekoliko minuta 
prije podavanja hrane psu, pojavljuje se iz početka curenje sline 
ne samo na ovaj ton, nego i kod drugih tonova znatno različitih od 
njega, ali nakon nekoga vremena, kod sistematskog ponavljanja ove 
vježhe počinje reagirati pas curenjem sline samo na ton od 
800 titraja, dok na druge čak bliske na pr. 810 titraja ne reagira. 
Odatle izlazi, da je centar za slinu iz početka reagirao opće¬ 
nito na zvučne podražaje, koji su dolazili od uha do kore velikoga 
mozga, a odavle do centra za slinu, ali kako je pas dobivao hranu 
samo kod tona od 800 titraja, a nije dobivao kod drugih tonova, 
to je centar za slinu sačuvao podražljivost samo 
na taj ton. Ove pojave je nazvao Pavlov irađiacijom i kon¬ 
centracijom. 

Svaki podražaj, koji se ponavlja, a nije praćen kakvom bitnom 
posljedicom po organizam, postaje za njega indiferentan i ne iza¬ 
ziva reakcije. Mi dobivamo neprestano bezbroj takvih podražaja 
na pr. šum, svjetlost, dodir odijela na kožu našega tijela i t. d., no 
kako oni ne izazivaju u organizmu nikakvih važnih promjena, to ih 
mi ni ne zamjećujemo, kao da oni ne postoje, i ako dospije¬ 
vaju do kore velikoga mozga, sijela s vi jest i. No ako 
ovakav jedan indiferentan podražaj prati kakvu važnu djelatnost 
organizma na pr. hranjenje, onda ovakvi podražaji, koji inače, iako 
dopiru do kore velikoga mozga, ostaju bez važnosti po organizam, 
to u ovom konkretnom slučaju utiru sebi put od 
kore velikoga mozga do centra za slinu i na taj 
način izazivlju djelatnost toga centra. 

Iz gornjih se pokusa vidi, da pas može razlikovati zvukove, 
koji su po svojoj visini vrlo bliski. Tako nam može da posluži izlu¬ 
čivanje sline kod treniranoga psa kao metoda za ispitivanje osjet¬ 
nih organa. Kod tona za sluh, kod boja za oko i t. d. Fiziologija 
osjetnih organa bila je prije Pavlova vrlo ograničena u pogledu 
eksperimenata i bazirala se gotovo isključivo na subjektivnim opa¬ 
žanjima, no uvjetnim refleksima pružena je mogućnost njihovog 
eksperimentalnog i objektivnog proučavanja. 

Ako se kao podražaj za uvjetni refleks izabere bol na pr. šti- 
panje, gnječenje ili rezanje kože, to iz početka životinja reagira 
općenitom razdražljivošću, pravi obrambene kretnje, ali slina ne 
curi. Kod toga treba iz početka silom staviti psu hranu u usta. No 
ako se to ponavlja kroz neko vrijeme i životinja ne dobije hrane, 
a da prije toga ne bude bolno podražena, to prestaje obram¬ 
bena reakcijja na bol i kod podraživanja obilno 
curi slina. Iz ovoga se vidi, da podražljivost u centru za hranu, 
od kojega je centar za slinu samo jedan dio, postaje većom, nego li 
podražljivost centra za bol ili centra obrambenih kretnja i mi zna¬ 
mo, da u borbi za hranu životinje obraćaju manje pažnje zaštiti 
svojih pojedinih dijelova, koji često i stradaju u interesu cjeline. 


Kod podraživanja bolom dolazi podražaj stanovitim putem do 
hrptene moždine i kore velikoga mozga, preko kojih centara se odi¬ 
grava obrambena reakcija organizma. No ako se taj centar 
u kori velikoga mozga spoji pomoću uvjetnog 
refleksa sa centrom za ishranu, oslabit će obram¬ 
beni refleks, a kasnije će on i sasvim prestati, a 
nadvladat će ga refleks za ishranu t. j. podražlji¬ 
vost će se iz jednoga centra premjestiti u drugi. 

Ovim i sličnim eksperimentima došao je Pavlov do pojava 
psihičkog karaktera, kojima se bavi psihologija. Ali psihologija, 
onda još neegzaktna nauka, uzimala je za tumačenje psi¬ 
hičkog života u glavnom samo subjektivna opažanja, koja nisu 
zadovoljavala Pavlova i on ih odbacuje kao sretstvo za rješavanje 
psihičkih problema, a uvodi u svrhu rješavanja ovih problema eks¬ 
periment — svoje uvjetne reflekse. Na taj je način učinio Pavlov 
pristupačnom objektivnom promatranju ogromnu oblast orijentacije 
životinja u vanjskom svijetu i njihov psihički život. 

Radovi profesora Pavlova na tome polju vrlo su opsežni i me¬ 
đusobnom kombinacijom različitih podražaja u različitim prilikama 
utvrdio je on mnoge važne zakone centralnog nervnog sustava. 
Opisivanje ovih interesantnih istraživanja predaleko bi nas zavelo. 
Ime profesora Pavlova dobro je poznato u čitavom naučnom svi¬ 
jetu, a njegovi su radovi prevedeni na sve svjetske jezike. Ima i 
na našem jeziku prevod jedne zbirke njegovih predavanja pod na¬ 
slovom »Uvjetni refleksi«. 

Pavlov nije bio samo veliki ispitivač i promatrač, nego i 
odlični predavač i učitelj. On je sakupio oko sebe krug mladih ljudi 
željnih znanja i rada, od kojih su mnogi već postali profesorima i 
to ne samo u Rusiji nego i u inozemstvu. To je znamenita škola 
Pavlova. O tome, kako su Pavlova cijenili njegovi kolege u Rusiji 
i u inozemstvu, najbolje svjedoči XV. međunarodni fiziološki kon¬ 
gres, održan u Lenjingradu 9. i 10. kolovoza prošle godine, na kojem 
je sudjelovalo 2000 delegata skoro iz čitavoga svijeta. Na tom kon¬ 
gresu bio je Pavlov izabran za pretsjednika. Značenje Pavlova 
za nauku najbolje se vidi iz govora, što ga je u ime svih članova 
kongresa održao profesor kemije edinburškog univerziteta Barger, 
koji je između ostaloga rekao: »Ja Vam želim, visokopoštovani uči¬ 
telju, izraziti najprije osjećaj poštovanja, divljenja i ljubavi, koji 
mi svi prema Vama gojimo. Ja mislim, da ne postoji ni jedna 
oblast prirodnih nauka, koju bi jedna ličnost tako neosporno zastu¬ 
pala, kao što Vi zastupate fiziologiju. Vi ste princeps physiologorum 
munđi (prvak fiziologa svijeta)«. 

NEKAD I DANAS U OKOLINI BLEDA 

Frsu Šuklje (Zagreb) 

Sa 4 slike 

Poznato je, da .je okolina Bleda i Blejskog Jezera puna pri¬ 
rodnih ljepota. Ako su i ogromni hoteli i velegradska, huka već 
davno otok blejski skinuli s prijestolja bisera velike i tajanstvene 
prirode, pa ako je on već dugo prestao biti radi internacionalne 
buke i automobilskih trublja pravi »kinč nebeski«, to još uvijek na- 1 

lazimo u blizoj i daljoj njegovoj okolini predjela, koji sit ostali ne¬ 
taknuti i očuvani onako, kako su ih stvorile velike prirodne sile. 

Blejsko Jezero je po svome postanku glečersko. Divovski ledenjaci, 
što su se spuštali u davno doba s nehotičnih vrhova u doline, iz- 
dubli su u kamenoj zemaljskoj kori duboke jaruge i plađnjeve i na¬ 
punili ih vodom. Takvih primjera nalazimo više u našoj Jugosla¬ 
viji. Takvo je Bohinjsko Jezero, takva su seđmera Jezera iz Zlato- 
rogova carstva na Triglavu, takva su jezera i na visovima roman¬ 
tične Šar-planine. Sva su ona postajala u davno doba, u osvitu do¬ 
laska čovječeg na zemlju, a postajala su pod istim uvjetima. Danas 
nema više tih glečera, davno ih nema, ali ima tragova, koji nam 
kazuju, kako su se kretali. Oni su ostavili svoju uspomenu u obliku 
glečerskih nanosa, koje zovemo morenama. Svuda ih ima u tom 
blejskom kraju, pa i sam, kad dolazim ovamo, stanujem na jednom 
morenskom humku, što se izdigao sjeverno od jezera prema gorskom 
seocu Gorju i Rečici. Lijepo zaobljene valutice poput onih, što ih 
valjaju potoci i rijeke, ali sa oštrim zarezima po površini u raznim 
smjerovima, dokazuju, da je taj materijal ovdje donesen glečerom 
i da je posve jednak materijalu, što ga i danas talože glečeri daleko 
tamo u zapadnim Alpama. Tu na tom humku, kad me ranom zorom 
budi žarko sunce, prvo je što ugledam gordi Triglav prekriven 
ispod vrha i u žarkom ljetu krpom snijega. Taj je snijeg »triglavski 
ledenik« i ako strogo naučno uzevši nije pravi glečer. No nama jest 
i ostat će ledenik, jer u Jugoslaviji nemamo drugoga. Okrenem li 
pogled od Triglava nešto na sjeveroistok, zagleda mi oko nešto niži 
Stol, koji je ljeti rijetko i samo kratko prekriven snijegom. Veli¬ 
čajan je on svojom trupinom te ti se čini kao da su bogovi u da¬ 
lekoj davnini silazili i kupili se oko njega, da se naužiju vječne 
ambrozije i jakog nektara pa da tako zaborave svoje nebeske brige. ^ 

Jedan i drugi gorski gorostas čuvaju danas ulaz u Sloveniju i gra- ' 

niče Jugoslavije na njenom najzapadnijem dijelu. 

Od željezničke stanice Bleđ, koja se diže visoko nad jezerom na 
kamenoj klisuri dolomita iz dobe triasa preko livada i pašnjaka f 

vodi nas cesta preko sela Gorja do poznate gorske ravni nazvane 
Pokljuka. To je ona ravan na podnožju Triglava, gotovo na nje¬ 
govu dohvatu, u visini između 1000 i 1300 m., gdje je u novije vri¬ 
jeme pravo sletište zimskih sportista ne samo iz naše države, nego 
i iz ostaloga svijeta. Tamo ćemo poći ostavivši »mondeni« Bled kroz 


bajni gorski kraj, kroz duboke gudure i prastare šume, kroz 
djevičansku i netaknutu prirodu. Kolike li surovosti u čovjeka, kad 
hoće da veličajnu arhitekturu prirode ispravlja i nagrđuje! Do sela 
Gorja pa i dalje sve do Krnice u dolini Radovine kamena je građa 
na čitavom putu ostala ista, kako smo je motrili i na kolodvoru Bled. 
Strme klikure drobljivog i sivog dolomita uzdigle su se sa sviju 
strana te nam sprečavaju pogled lijevo i desno. Kad smo se spustili 



SI. 1. Na granici dolomita i vapnenaca. 

u dolinu potoka, koji seže svojim izvorom sve tamo do Krme i Kota, 
poznatih gorskih prilaza na Triglav, zagledat ćemo uz sam potok 
debele naslage gline i lapora, koji su mnogo mladi od prije spome¬ 
nutih dolomita. U tim sam laporima u donjem toku Radovine, prije 
nego utječe u Savu, našao na jednom mjestu mnogo sitnih puževa 
i školjka. Školjke su iz grupe Cardiacaea, pa mislim, da sam im 
s pravom dao gornjopliocensku starost. U gornjem toku, gdje mali 
potočić Lipnica utječe u Rado vinu, poznate su mlade naslage vapne- 
nih lapora, koje režu u komade i njima se služe za pisanje umjesto 

krede. I ako taj materijal nije ravan pravoj kredi, ipak nam kao 
naš domaći prirodni proizvod može vrlo dobro poslužiti. Donji tok 
ovog divljeg gorskog potoka izgrađuje poznatu sotesku Vintgar, 
koju su Nijemci nazvali »crvenom soteskom«, jer joj je pjena vode, 
koja se ruši niz klisure ružičaste boje. 

Kad smo u Krnici krenuli pokraj mosta, što vodi preko Rađo- 
vine i vinuli se strmim gorskim putem prema klisurama pred nama, 
za kratko ćemo stići do duboke gudure, do ulaza u jedan gorski 
klanac -— doći ćemo na vrata Pokljuke. Ulaz u klanac u početku 
je dosta širok, te se poslije sve više i više suzuje. Za vrijeme jačih 
kiša juri bujica kroz taj gorski prodor i valja ogromne količine va- 



SI. 2. Mrzli Studenac. 


lutica razne veličine, koje tu na putu prodirući uskom stazom sve 
dublje u guduru susretamo na svakom koraku. Gorska staza vodi 
uz jednu stranu klanca, kojemu su strane visoke ravne stijene, da 
im okom jedva dosegneš vrh. Ovdje ondje su te stijene prekrivene 
gustom šumom, a gdješto su potpuno gole. Na početku klanca iz¬ 
građene su od permokarbonskog, a kasnije od triadičkog vapnenca. 

Slojanje i boranje ovih naslaga tako je krasno, kao da smo ga izre- i 

zali iz kakvog školskog udžbenika. Tu i tamo su među slojevima 
vapnenca uložene i tanke naslage sivog i drobljivog dolomita. Pred 
najužim dijelom gudure stvara se kao neki kotao. Tu je i slabo 
vrelo, a tu se nalazi i poznata Pokljuška Luknja, koja i nije špilja, 
već neke vrsti polupećina s ulazom i izlazom. Najuži dio gudure 
zvan galerije uređen je u novije vrijeme od planinara kao uduban 
prolaz, a galerije su prozvane imenom najmlađeg jugoslavenskog 
princa Andreja. Iza galerija gudura je još uvijek uska, ali joj se 
promijenila kamena građa. Debelo pločasti tanahni vapnenci lijepo 


uslojeni, na mjestima gotovo horizontalni, stvaraju ovdje strane 
klanca. Ti su vapnenci jurske starosti, a protežu se sve do izlaza 
iz gudure. 

Iz gudure vodi gorska staza prema Pokljuškoj Ravni kroz 
prastare šume do lijepe ceste, na koju se uspinje tek nekoliko sto¬ 
tina metara pred naseobinom Mrzli Studenac. Kamenu građu tu 
jedva i zapažamo. Jedino u dubokim urezima, što ih stvaraju gor¬ 
ski izvori i slabi potočići, dolaze na svijetlo naslage kamenja, koje 
su inače prekrivene gustom šikarom i šumom. Kraj vanredno lijep 
i zanimljiv, a panorama okoliša mijenja se od koraka do koraka. 
Staza nas dovodi sad do neprohodnih šuma, sad do pravih alpskih 



SI. 3. Gorelek na Pokljuki. 

proplanaka, sad do branjevina prekrivenih malinom, dok je po gu- 
šticima prekrila tlo niska borovnica sa svojim tamnomodrim bo- 
bama. Kad je berba maline i borovnica branjevine i proplanci 
vrve od mnoštva berača i sa sviju se strana ori pjesma slovenskog 
gorštaka. Na putu od Pokljuške Gudure do uspona ua gorsku cestu 
za Mrzli Studenac naišao sam na naslage boksita uloženog u puko¬ 
tine vapnenca, na vapneni mačak, što ga stvaraju gorski izvori i 
potočići, na tanko škriljave žućkaste vapnence s kremenim kvrga- 
ma. U početku su vapnenci debelo pločasti i tamni i jurske su 
starosti, da ih kasnije zamijene vapnenci i dolomiti triasa. 

Mrzli Studenac gorska je naseobina sa šumarskom kućom i lu¬ 
garnicom i rasadištem šumskog drveća. Do pred kratko vrijeme 
ovdje su se skupljali i ljeti i zimi samo drvosječe, jer je ovaj dio 

Slovenije poznat kao izvozna točka drva za Italiju. Danas se ovdje 
skupljaju izvoznici sa Bleda, planinari i zimski športaši, pa je Mrzli 
Studenac postao pravo sletište ljubitelja prirode. Odavle je prekra¬ 
san pogled na Triglav i najlakši uspon preko Rudnog Polja do nje¬ 
gova vrha. S ove točke, koja leži 1000 m nad morem pruža se pri¬ 
rodoslovcu bezbroj uspona na okolišne vrhove zanimljive zbog geo¬ 
loške građe i biljnoga plašta, što ih pokriva. Povrh svega toga 
obiluje ova alpska naseobina hladnom i stalnom pitkom vodom, 
kako je daleko na kilometre nema. Od Mrzlog Studenca vodi go¬ 
tovo na zapad drvarska cesta do Rudnoga Polja. Cesta se neopazice 
diže, dok se ne digne na 1450 m, da se onda za 100 m spusti prema 
lugarnici na Rudnom Polju. Prolazi kroz gustu i neprohodnu crno- 



SI. 4. Bušenje na tresetištu. 


goričnu šumu u početku gotovo na granici pločastih, uslojenih jur- 
skih vapnenaca i brečastih, katkad crveno obojenih sedimenata 
tiiasa. Nešto iza dva kilometra od te ceste odvaja se južno put do 
novog planinskog hotela, gdje je glavno sastajalište zimskih spor- 
tista i planinara. Produžimo li putem do Rudnoga Polja s jedne 
i druge strane ceste vire iz šume kamene gromade sad brečastog 
sad kompaktnog triadičkog vapnenca, koji nas prati sve do Rudnoga 
Polja. Tu na cesti naići ćemo, što se više približujemo cilju, na 
veće ili manje komade limonita, a kadšto i na prekrasne kalcitne 
ledce, što su se stvarali po pukotinama vapnenaca. Željezna ruđača 
dala je ovome kraju i ime Rudno Polje. U blizini Mrzlog Studenca 
prostrla su se i velika »močvirja«, prava gorska tresetišta, koja je 
u novije vrijeme proučavao poznati naš botaničar prof. Ivo Peva- 
1 e k. Pogledati ovu prostranu ravan, prekrivenu močvarnom flo¬ 
rom, zanimljivo je ne samo za prirodoslovca, nego i za svakog dru¬ 
gog izletnika. Ne dao Bog da zagaziš na taj na oko nevini biljni 
plašt, jer ćeš u času propasti do grla i nema ti spasa. I ta je pri¬ 


rodna pojava nastala na ostacima glečerskog djelovanja iz davne 
dobe. 

Od Mrzlog Studenca do Bleda vodi planinska cesta u jakim 
vijugama, kojom mogu proći i automobili i autobusi. Iza lovačke 
kuće siječe cesta jurske vapnence, koji su ovdje tanko pločasti po¬ 
put škriljavaca. Taj kameni materijal prelazi kasnije u pločaste 
tamne vapnence debelih slojeva s ulošcima laporastog materijala iz 
iste dobe. Preko četiri kilometra proteže se cesta uz granicu jurskih 
i triadičkih naslaga, da onda zakrenuvši u velikim vijugama naj¬ 
prije na istok, a onda na sjever, pređe na teren triadičkih vapne¬ 
naca i dolomita. No još prije nego smo stigli do puta za Krnicu 
kamena se građa još jednom mijenja. Prolazimo kroz teren, koji 
nam svojom zasebnom kamenom gradom pada u oči. Prelazimo 
preko crvenih i zelenih portira i uložaka pršinaca, koji ih prate. 
Ti su porfiri kamenje eruptivnog porijekla, triadičke starosti. Ima 
ih u okolini Bleda na više ležišta, gdje uz njih kao vjernu pratnju 
nalazimo —- pršince. Sa ove je ceste, sve dok se ne spusti do rav¬ 
njaka pred Gorjem, gotovo sa svake točke prekrasan pogled sad 
na Triglavski skup, sad na Stol, sad na Goticu. 

Davna prošlost bliže i dalje okoline Bleda ima još mnogo obje¬ 
kata, koji prirodoslovcu govore o događajima, koji su se zbivali, 
dok još Zemljom nije gospodario čovjek. Tko bi ih sve nabrojio i 
tko bi uvijek pravilno otkrio sve tajne velike prirode?! Ona ih 
sakriva i čuva i kao da nam se ruga, što nam uza sve pronalaske 
našeg novog doba nije još uvijek uspjelo otkriti sve njene zago¬ 
netne tajne. A tko zna da li će to ikada i uspjeti?! 


DIVOVI MEĐU KOZLACIMA 

Boris V r t a r (Zagreb) 

Sa 5 slika 

Nestalni, kišoviti travanj. 

Šuma je počela zelenjeti, a pod zgnječenim i trulim lišćem 
lanjske jeseni diše tek probuđena zemlja, mokra i hladna. Prve 
šumske proljetnice požurile su se već prije mjesec dana, da iskliju 
iz svojih podzemnih stabljika, prodirući kađikađ i kroz suncem 
oslabljeni sniježni pokrov. Nema više šafrana, visibaba ni đrije- 
movca, nego se mjesto njih crveni pasji zub, a zgureni purpurni 
cvjetić kopitnjaka skriva se za svoju zelenu kabanicu. 

No gle — tamo pred malim guštikom u sjeni šupljega, crnoga 
panja raste i naš kozlac. Uspravljen i ponosan ogrnuo se kraljevski 
zelenkastim plaštem i ispružio pjegavo lišće, kao da si je svijestan 
svog čudnog oblika i osebujnog načina života. Pogledavši pobliže 
taj cvijet,tu prirodnu tamnicu kukaca i mušica, pomislio bi čovjek, 
da mu doista nema para u čitavom biljnom svijetu. No tome nije 

tako. Čudnovati naš kozi ac (Arum maculatum), tek je neznatni 
član goleme porodice aroideja (Aroideae) , u kojoj ima još mnogo 
rođaka, koji nisu samo mnogo veći od njega, nego su još čudniji i 
tajanstveniji, tako da ponos i prezir, kojim on gleda svoje cvatuće 
susjede u proljetnoj šumi, ne možemo nazvati drugačije, nego 
običnom kozlačkom naduvenošću. 

Prava domovina aroideja su tropski krajevi te u njima i dolaze 
njihove najveće vrste. U prašumama Južne Amerike, tamo oko ne¬ 
istraženog gornjeg toka Amazonke, u Africi, južnoj Aziji, te na 
Malajskom Arhipelagu dolazi oko hiljadu vrsta aroideja, a tek 
vrlo organičen broj vrsta zastupa ih u našem pojasu. Kao i kod 



SI. 1. Amovpfiopfiallus Rivieri. Četiri procvala primjerka iz botaničkoga vrta u Kiel-u. 


nas, rastu aroideje u tropskim krajevima na vlažnom i zasjenjenom 
tlu. Svojim zračnim korijenjem penju se po drveću i stijenama, te 
cvatu ponekad veličanstvenom ljepotom, tako da upravo one mnogo 
doprinose raskoši i šarovitosti tropske vegetacije. Neke od njih sma¬ 
tramo pravim kuriozitetima, te ih uzgajamo u botaničkim vrtovima 
i kao lončanice u kućama. Prave tropske aroideje nije lako uzgojiti 
daleko od njihova staništa. Sjemenka, koja se obično razvija u li¬ 
jepo obojadisanim bobama, vrlo je osjetljiva i ne zadržava dugo¬ 
trajnu sposobnost klijanja, tako da se iz nje biljka može normalno 
razviti samo u toploj i vlažnoj tropskoj šumi. Mnogo lakše razvi¬ 
jaju se aroideje iz svojih podzemnih stablika, koje su obično go- 
molji. Kod nekih tropskih vrsta dosežu ti gomolji 20—30 cm u pro¬ 


mjeru, a kod onih najvećih premašuju često i pola metra. Sposobnost 
klijanja ovih gomolja vrlo je dugotrajna, te se kod nekih vrsta 
može biljka iz njih razviti do cvatnje bez kapi vodi i bez zemlje, 
dakle isključivo iz rezervnih tvari, koje su u gomoljima pohranjene. 

Aroideje mogu biti vrlo različita oblika i veličine. Uz našega 
kozlaea poznajemo još nekoliko njegovih rođaka, koji dolaze kod 
nas. To je u prvom redu iđirot (Acorus calamus), koji raste u 
grabama i na obalama šumskih potočića. Prijatna je mirisa, a ko¬ 
rijen mu žvaču, jer navodno pomlađuje. Vrlo je sličan kozlaeu 
zmijinac (Calla palastris) s bijelim cvjetnim omotačem. U pri¬ 
morskim krajevima dolazi posebni mediteranski kozlac Arutn ita- 
licum, koji se po obliku gotovo ne razlikuje od običnoga kozlaea. 



SI. 2. Gomolj gorostasnoga koštaca (Amoi-pfiopfiaUus titanam), težak 40 kg, sa promjerom 

od preko pol metra. 


No sve su te naše aroideje razmjerno još vrlo malene, te iščezavaju 
| kao pravi patuljci prema drugim tropskim zastupnicima svoje po¬ 

rodice. čitav niz aroideja različitih veličina vodi nas do onih ori- 
jaša, kao što su na pr. vrste Amorphophallus i Draconiium. Osobito 
rod Amorphophallus odnosi rekord veličine među aroidejama, a odli- 
i kuje se kao i Sauromatum, sposobnošću klijanja bež vode i 

zemlje, skrivajući u svome gomolju nevjerojatnu potencijalnu ener¬ 
giju i životnu sposobnost. Različite vrste toga roda raširene su od 
Ceylona do Fidži Otočja, no najveće i najinteresantnije vrste dolaze 
na Sumatri. Amorphophallus campanulatus ima već cvjetni, držak 
visok preko jedan i pol metra. Ta je vrsta raširena na čitavom 

Malajskom Arhipelagu. Gomolj joj mjeri do 30 cm u promjeru, a po 
navodima nekih istraživača ima urođenika, koji taj gomolj jedu. 
Slična, nešto manja vrsta je A. Rivieri, koja obično ne prelazi 
1 i pol metra, raste u Stražnjoj Indiji, a gomolj joj također doseže 
30 cm. Amorfofalusi se dosta teško uzgajaju u botaničkim vrtovima 
zbog slabe klijavosti sjemena. Jedino iz dobavljenih gomolja mogu 
se te biljke uzgojiti i izvan njihove domovine. U botaničkom vrtu 
u Kielu uzgojena su i procvjetala prošle godine 4 lijepa primjerka 
vrste Amorphophallus Rivieri, koji su posve dosegli svoje normalne 
dimenzije. Blagonaklonošću inspektora botaničkog vrta g. H. J a- 
c o b s e n a, dobavljena je slika tih biljaka, na kojoj se jasno vidi 
smjer njihove visine prema visini djece, koja ih drže. 

No niti ovim spomenutim dimenzijama nije priroda rekla svoju 
posljednju riječ kod stvaranja amorfofalusa. Još 1878. otkrio je ta¬ 
lijanski botaničar Beccari u prašumi zapadne Sumatre najve¬ 
ćega među orijašima roda Amorphophallus. Zbog zaista golemih di¬ 
menzija ove biljke prozvana je ona Amorphophallus tilanum. Neko¬ 
liko gomolja toga amorfofalusa poslao je Beccari u Italiju, a 
jedan gomolj dospio je i u botanički vrt u Kew, gdje je odmah dalje 
uzgajan u toplom i vrlo vlažnom stakleniku. Svake godine istjerao 
je on svoj golemi list, no procvjetao je tek nakon 11 godina, te je 
to bio prvi amorfofalus, koji je svoj cvijet razvio na evropskom tlu. 
Poslije 1889. evala su još dva primjerka ove vrste u Evropi. Jedan 
u Hamburgu, i napokon treći u stakleniku botaničkog vrta \Vage- 
ningen u Holandiji, godine 1932. 

Gomolj ovog posljednjeg amorfofalusa prispio je u Wageningen 
u svibnju 1930. direktno sa Sumatre, a težio je 40 kg. Još iste godine 
istjerao je iz gomolja golemi razgranjeni list, koji je dosegao visinu 
od 4,13 m, a debeli pjegavi držak imao je pri dnu opseg od 77 cm, 
te je izgledao kao kakvo stablo. Promjer »krošnje«, koju je zapravo 
sačinjavao taj jedan jedini list, iznosio je 4,10 m. Prema tome, kako 
god čudnovato to zvuči, ipak je posve nemoguće, da bi se taj golemi 
»kozlac« mogao smjestiti u sobu jednog modernog gradskog stana, 
a da je smješten u prizemlju neke kuće, provirivao bi još dobrim 
dijelom u prvi kat. Preko godinu dana trajao je taj list potpuno 
razvijen, a kad je uginuo, iskopan je ispod njega novi povećani go¬ 
molj, koji je pokazivao težinu od 54 kg. U roku od 5 mjeseci nakon 
toga, razvio se iz gomolja veličanstven cvijet, koji je nadmašio sva 
očekivanja njegovih uzgajača. Mali, crveni klip našega kozlaca, na 
kojemu su u unutrašnjosti smješteni muški i ženski cvjetovi, pre¬ 
tvoren je ovdje u debelu, mesnatu toljagu žućkaste boje, visoku 
2,67 m, koja je u početku svoga stvaranja narasla u jednom jedinom 
danu za 22 cm. Dimenzije lista i cvijeta ovoga amorfofalusa vide se 
na nekoliko fotografija, koje je za »Prirodu« ustupio g. prof. đr. 
Jeswiet iz Wageningena, posredovanjem g. prof. đr. Vouka, na 
čemu obojici najljepše zahvaljujem. 

Spomenuto je već, da je list amorfofalusa vrlo raščlanjen, tako 
da unatoč njegovoj veličini ne nalazimo na njemu neke veće plohe. 


No lišće jedne druge aroideje Dracontium gigas široko je preko 1 m., 
a Xanihosoma Maximiliana ima list, kojim se može potpuno pokriti 
odrasloga čovjeka, kao kakvom ponjavom. Uz amorfofalus, to su 
maksimanle dimenzije, koje u aroideja nalazimo. 



SI. 3. Golemi list gorostasnoga kozlaca (Amorpfiopfiallus titanum), visok 4*13 m, 
koji je izrastao u Wageningenu iz gomolja za nepunu godinu dana. 

Premda je naš kozlac tipična zeljasta biljka, to druge aroideje 
nisu sve takve. Neke rastu iz jedne podzemne stabljike u čitavim 
busenima, a druge izgledaju kao prava mala đrveta, te su im debeli 
cvjetni dršci kojekako išarani. Vrste Amorphophallus i Stauro- 
stigma znadu često svojim šarama zastrašiti istraživača u tropima, 
jer sliče na goleme zmije. Pitanje je, nije li to doista neka prirodna 
zaštita biljke od njenih neprijatelja, osobito od nepažljive i na¬ 
srtljive zvjeradi. 

Aroideje, koje ne rastu direktno na zemlji, penju se po drveću 
i stijenama pomoću svoga vrlo razgranjenog zračnog korijenja, koje 

može u životu biljke preuzeti najrazličitije zadatke. Jedno služi 
samo za pričvršćivanje, a drugo za crpenje hrane iz zemlje ili pak 
vode iz vlažnoga zraka. Poznate su mnoge vrste američke aroideje 
Philodendron, kojoj već i samo ime kaže, da voli drveće, t. j. da se 
rado penje po njemu. Pravi filodendroni zamjenjuju se često sa 
vrstom Monstera deliciosa (Philodendron pertusum), koja se mnogo 
uzgaja i u botaničkim vrtovima. Zračno korijenje ove biljke spušta 
se poput debelih užeta sa visine od 20—30 m do zemlje, gdje se po- 
stranim korjenčićima ukorijeni i odakle crpe vodu. U putopisnim 
romanima čitamo često, kako se istraživači u tropskoj šumi moraju 
sjekirama probijati kroz guštik lijana i zračnoga korijenja. Dobrim \t 

dijelom radi se ovdje upravo o zračnom korijenju monstere i sličnih 
vrsta. Lišće filodenđrona znade biti vrlo veliko i različitoga oblika, 
a često ima na sebi rupe, koje dolaze do izražaja tek u tropima, 
gdje im je vjerojatno zadaća propuštati svjetlost prema dnu biljke. v ’ 

U tropskim se šumama zbog velike gustoće vegetacije osjeća ne¬ 
stašica svijetla u nižim zonama šume. 

U zagrebačkoj gradskoj vrtlariji uspjelo je također uzgojiti 
jedan lijepi primjerak filodenđrona, koji nije samo mnogo veći od 
onih, što se obično vide po kućama, nego je štaviše i procvjetao, 
razvivši kod toga cvjetni klip, visok oko K m. 

Prema tomu vidimo, da ima još daleko interesantnijih aroideja, 
nego što je naš kozlac. No kako god se mnoge od njih bitno razlikuju 
po obliku i veličini od kozlaca, u jednoj se osobini s njime slažu, a 
to je građa njihova cvjetišta. Upravo u tome leži ona rodbinska 
veza i sličnost svih vrsta, koja ipak donekle daje opravdanje otmje¬ 
nom stavu kozlaca među drugim biljkama šumskoga tla, kojim on 
kao da nam kaže: gledajte me, i ja sam jedan od slavne porodice 
aroideja! 

Evo u čemu leži ta osobina. 

Cvjetovi aroideja ne dolaze pojedince kao u tulipana ili visibabe, 
no ne dolaze niti u glavicama kao u maslačka, ni u grozdovima kao 
u jorgovana. Sitni cvjetići aroideja nakupili su se na jednom po¬ 
sebnom organu štapićastog oblika, koji se na vrbu obično vretenasto 
proširuje, te poprima ovdje razne žarke i upadljive boje. Taj organ, 
to je onaj crvenkasti klip, koji vidimo kod kozlaca, a koji je obično 
ovijen posebnim zaštitnim ovojem, t. zv. spatom. Mnogi misle da 
ti organi, klip i ovoj, čine sam cvijet kozlaca, no to ne stoji, jer 
cvjetići su mali, goli i pričvršćeni unutar ovoja na donjem * 

dijelu klipa. 

Pa da vidimo čemu zapravo služi taj klip i njegov ovoj. 

Ima biljaka, kojima cvjetni prah (polen) prenosi vjetar, dru- 
gima prenosi voda, a našemu kozlacu i njegovoj rodbini odredila je 
priroda, da im polen prenose razni kukci i mušice, i to ne obični 
kukci, nego upravo ona gamad, koja živi na strvini i drugim gnji¬ 
lim i smrdljivim supstancijama. Cijeli taj cvjetni ovoj aroideja ima 
dakle u prvom redu tu zadaću, da primamljuje insekte potrebne za 
prenošenje polena. Zato je klip obično na vrhu obojadisan crven¬ 


kasto ili ljubičasto kao pokvareno meso, a cvjetni ovoj, koji je kod 
kozlaca još blago zelenkast, poprima kod tropskih aroideja nevjero¬ 
jatno intenzivne boje i šare. 

No to nije sve. Već je i našim đacima poznato, da obični kozlac 
dosta neugodno zaudara. Koliko je tek čudesno, kad golemi amorfo- 
falus rastvori svoje moćne cvjetove, koji su mutne ljubičasto-crvene 



SI. 4. Posve otvoreni cvijet gorostasnoga kozlaca (Amorpfiopfialius titanum), visok 2*76 m, 
sa cvjetnim omotačem, u kojega je najveći promjer 1*48 m. 

boje kao gnjilo staro meso, a kolikog li tek razočaranja, kad se iz 
toga cvjetišta počne izvijati istinski ogavni zadah po gnjiležu i le¬ 
šinama. Priroda je ovdje dala biljci vrhunac mogućnosti, da ispuni 
svoju biološku potrebu primamljivanja insekata. Već je spomenut 
slučaj, gdje je u botaničkom vrtu Kew uzgajan gomolj amorfofalusa 
kroz 11 godina, da se onda jedne noći otvori cvjetni ovoj oko klipa 
visokog 1 i pol metra. Iznutra je bio tamno-crven sa mođrikastim 
prelivom, a zaudarao je specijalno odvratno po pokvarenim ribama. 

Posve isti zadah izvijao se i iz amorfofalusa uzgojenog u IVagenin- 
genu. Taj zadah nije samo odvratan, nego je toliko jak, da sili na 
povraćanje. Jedan bijeli kolonista de Kock, koji živi na Sumatri, 
kaže, da je bilo upravo strašno podnositi smrad te biljke, koja je 
slučajno rasla kraj njegove kuće. Zadah se širio po svim sobama, 
pa niti otvaranje svih vratiju i prozora nije koristilo tako dugo, dok 



SI. 5. Pfiilodendton pertusum u cvatu, uzgojen u zagrebačkoj gradskoj vrtlariji. 

nije biljku uklonio. Jednom vrtlaru, koji je radio u Wageningenu 
u stakleniku baš kraj procvalog amorfofalusa, zašao je odvratni 
smrad tako temeljilo u odijelo, da mu je, unatoč tome, što se na 
večer dvokolicom vozio kući i cijelu noć ga zračio, još drugo jutro 
gotovo jednako zaudaralo. Kako mogu aroideje i neke druge biljne 
porodice proizvoditi onaj smrad ili miris, koji vole kukci potrebni 
upravo pojedinim vrstama, nije nam jasno. II ovakvim problemima 
očituje se još naše veliko nepoznavanje nekih pojava u biljnome 
svijetu. 


No primamljivanje kukaca nije jedina zadaća cvjetnoga omo¬ 
tača aroideja. Kod nekih vrsta služi on kao zaštitni organ za oču¬ 
vanje cvjetišta i klipa, a kod mnogih, pa i kod našega kozlaca, pre¬ 
tvorio se zajedno s klipom u neobično rafiniranu stupicu za insekte, 
koji se moraju neko vrijeme zadržati unutar cvjetišta, da potpuno 
izvrše svoju zadaću kod oplođivanja.* Broj insekata, koji upadnu 
u ovakve cvjetne kotlove, može biti vrlo velik. Često nalazimo 
unutra do 1000 raznih mušica i drugih kukaca, koji zastupaju oko 
dvadesetak različitih vrsta. Da li je tim insektima u kotlovima ko¬ 
zlaca ugodno ili ne, to je teško reći. Sa sigurnošću se može utvrditi 
tek to, da im nije nikada hladno. Za vrijeme cvatnje povisuje se, 
naime, temperatura cvjetnog klipa mnogih vrsta toliko, da se to i 
golom rukom može zamijetiti. Kod nekih filodendrona doseže tem¬ 
peratura unutar cvjetišta do 38° C., kod izvanjske od 25° 0., a kod 
* nekih vrsta roda Arum zna biti vrlo visoka. Kod vrste Artim itali- 

cum doseže maksimum od preko 50°—, što već daleko premašuje 
temperaturu čovječjega tijela. Ovo povišenje temperature poslje¬ 
dica je vrlo intenzivnog disanja biljke za vrijeme cvatnje, te je 
prema tome posve fiziološki fenomen. 

Aroideje, osobito orijaške tropske vrste, i biologija njihova ras¬ 
ploda, sve to pruža istraživačima još mnogo posla i mnogo nerje¬ 
šivih problema. Stoga neće biti krivo, ako se u proljetnoj šumi, gle¬ 
dajući našega kozJaca sjetimo, da je on zastupnik toliko zanimljive 
porodice aroideja, koja zauzima vidljivo mjesto među mnogoličnom 
tropskom vegetacijom i svojim golemim vrstama pobuđuje tamo 
pažnju i udivljenje ... 


U SLAVU PRIRODE 

Mile n k o Sevdić (Bihać) 

U letnje popodne čuo sam ovu priču. Pričao ju je čoban mladoj 
pastirici, kada je prestao da svira u frulu, dok je nedaleko mirno 
paslo stado belih ovaca. 

— Zaplakala je i zadnja bela zvezdica. Da li to ona oplakuje 
svoje družice ili plače za svojim čarobnim oblicima, kojih mora ne¬ 
stati, jer dolazi Sunce? Što je Sunce bivalo toplije, to je sve više 
nestajalo njene kristalne lepote i zato je plakala. 

— Zašto ne mogu ostati lepom i kada Sunce dođe? ■— jecala je 
/i tužila ona. Plačući tako pretvori se ona u jednu jedinu suzu — 
preobrazi se u jednu malu, vrlo malu kapljicu. Ovako nežnu i malu 
draškalo je sada Sunce i ona puna obesti odleprša visoko. Zabora¬ 
vila je toga momenta na svoje lepe oblike. Visoko negde gore vetar 
je zahvati i odnese daleko u plavetne daljine ... 


* Vidi članak: S. Urban, Priča o kozlacu, Priroda XXIII (1933) 156. 

I leda, koji je zimus sakrio svojom debljinom i hladnoćom žubor 
potoka, bilo je već nestalo. Zato je potok toga dana žuborio svežinom. 
Zapljuskivao je obalu, na kojoj je trava već započela život u svežim 
zelenim bojama. Gore na rubu obale stojaia je gola kupina još u 
teškim mislima na zimu. Izgledala je mrka sa svojim oštrim bodlja¬ 
ma na grančicama, na kojima su se jedva nazirala mesta, gde će 
doskora izrasti sočno tamno zeleno lišće. Ali i na toj kupini bilo je 
života. Sletilo je na nju veselo jato vrabaca. Bili su nestašni, kao 
što samo vrapci znaju da budu u rano magličasto svitanje. Čavrljalo 
je jato vrabaca. 

Neumorni su vrapci u čavrljanju, i ako su mali. Kao da nigda 
ne bi prestali, kad počnu. Znaju oni, što je sloboda. Ta sloboda, u 
kojoj žive, kao da se odražava i u njihovim živahnim pokretima. 
Oni ne bi bili vrapci, kada bi sedeli na miru. Neprestano skakuću. 
I lak ritam kao da se oseća u njihovim večno nemirnim krilima. 
Neprestano poleću. Uvek ih volem gledati tako nestašne, uvek slu¬ 
šati tako vesele. 

Kada sam ih ugledao na kupini, zaželio sam, da im se približim, 
ali tako blizu, da vidim svaki njihov drhtaj, da čujem jasno nji¬ 
hov cvrkut, jer sam znao, da će mi danas reći nešto novo. I nisam se 
prevario. Oprezno sam se samo morao šuljati, da ih ne poplašim, 
da ne bi odleteli. Boje se oni ljudi. Bio sam se već dovoljno pri¬ 
bližio. Nisu me opazili, te nisu odleteli. Mogao sam jasno razabrati, 
što pričaju. I čuo sam. 

— Čiu! Čiv! — Čuj! Čuj! — vikao je onaj ponajnestašniji među 
njima. 

— Danas se u zraku može naslutiti nešto kao nevidljivi fantom. 
Jest! ja ga osećam. Tu je sasvim blizu. Vidite, kako izgleda danas 
samo tužna kupina ovako gola! Gle! — i gnjezdo na njoj je prazno, 
a letos je u zelenilu naš sused tu slatko pevao u večeri plave, kada 
su u gnjezdu pospali njegovi mladi. Osećam nešto novo, radosno. 
Osećam, kako se grudi nadimlju lako. Poletiću — lak sam! -— I zao¬ 
kruži unaokolo, da se opet vrati. 

— Jest i ja osećam — dodao je drugi i veselo poskočio na 
grančici — ali evo našeg brbljavog glasnika, on će nam sigurno 
reći, što se to nova zbiva u zraku. 

Još ovaj nije niti dovršio, a već su mogli čuti, kako onaj veselo 
dovikuje. 

— Proleće je došlo! Zar ne vidite, zar ga ne osećatef Sto ste se 
skučili tuf Budite veseli! Velim vam — došlo je proleće! 

I kroz ćelo jato ta vest prođe kao talas silan i jak. Svi sada 
prihvate i odčavrljaju! Proleće je došlo — budimo veseli! 

Izmešali su se glasovi. Svaki je hteo nešto da kaže. 

— Proleće je došlo i kupina će se zazeleniti i ne će biti tužna 
— dovikivao je prvi. 

— Da! zazeleniće, ali će se i belim cvelovima zaodenuti. Biće 
tada krasna, jer će tada i sused na njoj pevati. 


—■ A posle kada Sunce na istoku bude donelo leto, doće ono naj¬ 
slađe. Doće njeni plodovi. Slatki i crni biće plodovi njeni. Tada će 
doći i deca iz grada lepa i čista, da beru plodove crne. Vikaće ra¬ 
dosni, što je kupina slatka. Umusaće svoje lepo lice purpurnim so¬ 
kom kupina i tada će nas poplašiti ta deca mala. 

Neki su već postali nestrpljivi te povikaše: 

— Što tu čavrljamo —poletimo u plavi proletnji zrak. Eno 
se i Sunce rodilo u crvenim bojama jutra. Sveže je i ono. Budimo 
stoga veseli, ta danas je proleće. 

I opet čavrlja jato: Danas je proleće! 

Ta vest razleže se niz potok daleko, odbi se i preko polja i iščeze 
u zenitu gore. I sami vrapci kao da se popiašiše. Izgubiše se u ti¬ 
travom zraku kličući novome Suncu. Laki su bili u letu. 

Sunce je u svojim izlazima i zalazima sve više odmicalo prema 
severu. U podne je u sve višim tačkama bilo na nebu. Bližilo se sve 
više zenitu. Uzlazilo je sve strmije i zrake su padale na Zemlju 
sve okomitije. Sena je bila kratka i oštra. Dani su bivali svetli i 
dugi, noći zvezdaste i kratke. U dugim danima Sunce je sipalo to¬ 
plinu, koja je bila potrebna, da probuđeni život prirode dođe do 
svoga optimuma. Na Zemlji je bilo carstvo topline. Dani su bili 
puni života i životne borbe, a blage noći bile su pune smiraja, pune 
poezije i tišine. 

U to se doba već razlevao opojni miris ljubičice, i kopitnjak — 
velik i žut — u potoku je nešto gunđao. 

Na Sunčevoj toplini zazelenila je kupina. Kada bi Sunce težilo 
u svoje crvene sutone, tada je i sused na kupini počeo pevati. 

Kupina je i procvetala. Bila je divna u kontrastima boja belih 
cvetića i zelenoga lišća. Vetar je došao iz daleka, čio i lak, neumo¬ 
ran od beskrajnih lutanja, i dobrano je potresao kupinom. Bila je 
u grčevitim strastima. Oprašio je njene cvetiće i oni se zametnuše 
u plodove. Zametnuli su se mnogi i mali grozdasti plodovi. Svakoga 
dana sam gledao, kako rastu u obilju topline i vlage, kako menjaju 
svoju boju. Bili su već i crveni. Bilo je leto. 

Onoga dana, kada je Sunce bilo veliko, veće i od najveće lube¬ 
nice, a njegove boje bile slađe i od najslađeg crvenog soka jedre 
naranđže, bila je kupina zrela. Šušorili su kukuruzi i zrak nad 
njima treptao od sunčane topline, a i grlica je negde gukala, kada 
je kupina sazrela. 

-— Kupino! Kupino! — doći ću ti sutra, da berem tvoje slatke 
plodove. 

Sutra dan sam došao. Crnile su se bobe između zelenoga lišća, 
koje je na donjoj svojoj strani na srednjem rebru nosilo oštre 
bodlje. Zadirale su bodlje u ruku, ali sam ipak zrele plodove brao- 
Bili su mirisni i slatki. Dugo sam ih tako brao, dok se nisam spustio 
u zelenu travu kraj potoka. Vrba je bila tiha, jer je vetar izumirao 
daleko na obzoru dana. Samo se još čuo šapat trstike u potoku: ku¬ 
pina je slatka... 

MOJA GOLUBICA. 

Golub — taj moj imenjak je je¬ 
dna vrlo lijepa i umiljata ptica, na¬ 
ročito, ako je pitom ... 

Ja baš imam takvu jednu van- 
Teđno pitomu i umiljatu golubicu. Po 
rasi je to neka mješavina običnoga 
goluba, goluba gušana i goluba ga¬ 
đana. Vanređno je pitoma, ali ta pi- 
tomost ne sastoji samo u tome, da 
doleti, kad hranim ostale golubove, 


je na nj. Ona čučne (prilegne) i za¬ 
tvori oči kao da spava, a što je naj¬ 
zanimljivije ne ide sa papira, jer 
sam je nekoliko puta natrag ua nj 
metnuo, kad je s njega sišla. 

Ja sjedim i radim, a ona naje- 
damput doleti ravno na stol i gura 
se pod moje ruke. Hoće da je mazim, 
da joj prstima čeprkam po perju, 
kako to rade golubovi kljunovima. 
Tada sklapa oči, treperi krilima od 



već ona, i kad je sita, leti za mnom. 
Ako je gladna ili žedna, zove me, 
guče i guče, dok ne dođem. Tad je 
položim na dlan jedne ruke, a drugu 
ruku metnem joj pred glavu. Ako 
je gladna, čeprka po ruci, ako je pak 
žedna, gura mi glavicu u šaku. Ne¬ 
kad se zna napiti i moga kakaovca, 
pa ga moram baciti od bojazni, da 
se ne zarazim. Voli moja golubica i 
mrvice sa stola, naročito one od »ko¬ 
rice« hljeba. 

Puštam je i u svoju sobu. Na 
krevetu joj prostrem papir i metnem 


milja. Nije to sve — hoće se ona i 
ljubiti. Ja zgrčim kažiprst i prst 
srednjak, pa ih opet raširim, a ona 
onda turi svoj kljun, te se klanjamo 
jedan drugome: ja rukom, a ona 
glavom, kao što to čine golubovi. 
Ponekad mi skoči na rame i onda 
me kljunom škaklja i čeprka mi po 
usnoj školjci, po obrvama i očnim 
kapcima... 

Jednom mi je netko ovu moju 
golubicu bio ukrao. Nakon tri mje¬ 
seca pobjegla je iz sužanjstva, i 
kad sam slučajno prolazio pokraj 


kuće, na kojoj je bila, sletjela je 
k meni i gukala i vrtjela se sva 
sretna. To je ujedno bio znak, da me 
je i dobro upamtila i prepoznala . .. 

Jednom zgodom putovala je sa 
mnom u željeznici bez krletke, pa 
sam je kod otvorenih prozora hranio 
i pojio na čudo sviju putnika u vla¬ 
ku. Neki gospodin nudio mi je za 
nju 100, pa 200, najzad i 300 dinara, 
ali, dakako uzalud, jer ja nisam mo¬ 
gao prodati za novac toplo prijatelj¬ 
sko srce moje golubice ... 

Mila je doista ova moja golubica, 
a milo je i njeno perje, mekano i 
glatko kao svila. Kad sam bio ma¬ 
nji, prinosio sam je licu i ta milina 
perja me je očaravala. Tepao sam joj 
i brbljao svakojake nesuvisle riječi, 
— riječi, koje može da stvori samo 
dječja mašta i dječji jezik, neku 
zbrku neobičnih glasova: Ađuguđa! 
Ađuguđa... ! 

Srem. Mitrovica 

Golubić Nikola 

Bolest spavanja. Na zlu je glasu 
afrička bolest spavanja, koja se 
naučno zove t r y p a n o s o m i a s i s 
po uzročniku same bolesti, kojemu 
je ime Trypanosoma. 



Si. A Tripanosomi (ovdje crno obojeni) 
vijugaju se između crveniti krvnik tijeiaca. 
Povećano od prilike 500 pata. 


Bolest spavanja hara već mnogo 
stotina godina kao pošast u Africi, 
pa je danas zauzela velika područja. 
Ona se širila iz zapadne Afrike, sli¬ 


jedeći tokove velikih rijeka, malo 
po malo u oblast centralno afričkih 
jezera, gdje danas upravo pustoši u 
redovima urođenika. Izvan Afrike 
ne postoji ova bolest. 



SI 2 . Cece~mufia (Glossina palpatis), koja 
prenosi svojim ubodom na čovjeka tripano - 
some, uzročnike spavače bolesti. 

Povećana od prilike 3 puta. 

Bolest spavanja uzrokuju živo¬ 
tinjski nametnici (parasiti), tako 
zvani tvipanosomi, koji se mogu do¬ 
kazati mikroskopskom pretragom u 
krvi i sokovima tkiva kod bolesnika. 
Tripanosome prenose svojim ubodom 
na čovjeka osobite muhe, tako zvane 
ceee-muhe. Sreća je, što ova vrsta 
muha (Glossina palpalis) živi samo 
u blizini vode, gdje se drži vlažne 
šikare, bez koje joj nema opstanka. 
Sječom grmljaka mogu se ovoj muhi 
oduzeti uvjeti života, pa se bolest 
spavanja može donekle suzbijati i 
na ovaj način. 

Ubodom glosine dospiju tripano- 
somi iz pljuvačnih žlijezda muha u 
čovječji organizam, gdje se u krvnoj 
putanji razmnožavaju diobom. Tri- 
panosomi dospiju uapokon iz krvi u 
mozak. Ovdje izazivaju teške nervo¬ 
zne smetnje, koje dovode do besvje- 
stice i dugotrajnog spavanja. 

Za ovu strašnu bolest uije bilo 
lnije lijekova. Infekcija je svršavala 
uvijek smrću. Bolest spavanja suz¬ 
bijali su samo donekle arsenskim 

preparatima, ali arsen je slabo dje¬ 
lovao na tripanosome, te je samo u 
rijetkim slučajevima uspjelo izlije¬ 
čiti strašnu bolest. Takvo liječenje 
arsenom trajalo je osim toga raz¬ 
mjerno dugo, a moralo se češće po¬ 
navljati i vodilo je ne rijetko do 
sljepila i drugih pojava otrovanja. 

Malo poslije svjetskoga rata bio 
je iznenađen medicinski svijet jednim 
novim lijekom protiv bolesti spava¬ 
nja, koji se odlikovao osobitim učin¬ 
kom. Ovaj lijek su pronašli Nijemci, 
zbog čega je dobio ime Germani n. 



SI. 3. Bolesnici, koji boluju od spavaće bolesti, 
u posljednjem stadiju bolesti. Potpuna apatija i 
dugotrajno spavanje. 


Međutim je germanin bio pri¬ 
mijenjen sa uspjehom kod mnogih 
tisuća bolesnika. Pokazalo se, da se 
germaninom dade bolest spavanja 
sigurno izliječiti, ako se samo lijek 
primijeni u pravo vrijeme i kako. 
treba. Samo slučajevi, kod kojih su 
već tripanosomi prodrli u centralni 
živčani sistem i tamo izazvali teške 
povrede, ne mogu se uvijek spasiti 
niti germaninom. Da se zaraženi mo¬ 
že sigurno izliječiti, valja sa lije¬ 
čenjem započeti što ranije, to jest u 
prvom stadiju bolesti. 

Germanin nije samo radikalan li¬ 
jek protiv bolesti spavanja, on je i 
odlično sredstvo predusretanja ove 
bolesti. Ako se naime u krvnu pu¬ 
tanju zdrava čovjeka ubrizga samo 
mala količina germanina, čovjek je 
zaštićen bar za tri mjeseca od bole¬ 


sti spavanja. Iza ovoga vremena mo 
že se ubrizgavanje ponoviti bez sva¬ 
ke štete. Ova moć predusretanja na 
duže vrijeme uvjetovana je svoj¬ 
stvom germanina, da dugo vremena 
zaostaje u organizmu. Male količine 
germanina, što kolaju u krvi, do¬ 
voljne su, da unište tripanosome, 
koji su ubodom cece-muha prodrli u 
tijelo. Nedavno je Duke u Ugandi 
iskušao profilaktični učinak germa- 
nina kod urođenika, kojima je naj¬ 
prije ubrizgao germanina, a koji su 
se dobrovoljno dali bosti od cece- 
muha, koje su bi-le inficirane tripa- 
nosomima. 

Uzročnik bolesti spavanja spada 
medu tako zvane bičare (Flagellata), 
jednostanične praživotinje sa jednim 
protoplazmatskim nastavkom (bičem) 
i undulirajućom membranom. On je 
krvni parasit sa izmjenom genera¬ 
cija i izmjenom domadara. Njegovo 
je naučno ime Trypanosoma gattibi- 
ense. 

Istraživanjem i suzbijanjem bo¬ 
lesti spavanja bavio se u svoje vri¬ 
jeme i glasoviti Robert Koch, koji 
je stekao neumrlo ime otkrićem ba¬ 
cila tuberkuloze . 

Bolest spavanja na daleko je ra¬ 
širena u tropskoj Africi. Ustanovlje¬ 
no je, da od nje boluje na pr, u 
Gambiji 6%, u Kongu, gdje su već 
od nje cijela sela izumrla, oko 46%, 
u nekim krajevima dapače 50—75% 
urođenika, dok Evropejce više štedi. 

Bolest spavanja sastoji se u traj¬ 
noj pospanosti. Stanje spavanja mo¬ 
že da potraje sedmice. U početku se 
bolesnik kadšto i prene oda sna, da 
uzme hrane i t. d., ali poslije za¬ 
padne u trajno spavanje, koje do¬ 
vodi do potpune iznemoglosti i na¬ 
pokon do smrti. Uzročnik bolesti 
spavanja može da izazove također i 
posve drugi kompleks simptoma, na¬ 
ime tako zvanu tripanosoma-grozni- 
cu, koja dovodi do smrti često istom 


poslije nekoliko godina, ali može ta¬ 
kođer da pređe u tipičnu bolest spa¬ 
vanja. 

Može se sigurno ustvrditi, da je 
bar dosad ova pošast afričkih na¬ 
roda bila u neprestanom napredova¬ 
nju i zauzimanju sve većih prostora. 
U mnogom je slijedila karavanske i 
trgovačke ceste, pa je tako na pr. 
dospjela iz oblasti Konga u oblast 
velikih afričkih jezera. Dof lein 
piše 1911. godine, da je od bolesti 
spavanja u centralnoj Africi u je¬ 
dnom deceniju poginulo nekoliko sto- 
► tina tisuća ljudi. U samoj provinciji 

Busoga na jezeru Viktoria u Brit- 
skoj Istočnoj Africi umrlo je u vre¬ 
menu od 1902—1905 godine 30.000 lju¬ 
di od bolesti spavanja. 

Bakteriološka tajna pijavice. Već 
od davnine služe se ljudi pijavicom 
u ljekarske svrhe, dakako u prvom 
redu kod puštanja krvi. Ali kako sva¬ 
ka stvar ima svoje pristaše i pro¬ 
tivnike, tako se i oko pijavice uvi¬ 
jek vodila prepirka, u kojoj su jedni 
bili za pijavice, a drugi protiv njih. 
Neko vrijeme bila je dapače ova to¬ 
bože prljava životinja posve poti¬ 
snuta iz Ijekarstva od pristaša tako 
zvane antiseptičke i aseptičke ere. 
Međutim u posljednjim godinama pod 
utjecajem terapije, koja je stala na 
čvrste temelje biologije, sve više se 
liječnici opet vraćaju zaboravljenoj 
i zabačenoj pijavici. Danas je opet 
liječenje pijavicama na redu i na 
najvećim sveučilišnim klinikama, 
osobito kod upala uzrokovanih trom- 
bozama (začepljenjem krvnih sudova) 
i upala vena (naročito kod rodilja i 
operiranih). Uspjesi ove vrste liječe¬ 
nja priznati su u mnogobrojnim struč¬ 
nim radovima. Uza sve to još uvijek 
ima dosta protivnika ovome načinu 
liječenja. Oni, koji mu se protive, 
navode kao razlog, da kod postavlja¬ 
nja pijavice i stvaranja nesterilne 


rane dolazi na mjestima ujeda ne 
samo do malih gnoj'avih rana, nego 
dapače i do tako zvanog opasnog 
vrbanca (erysipelas). 

Potaknuti kliničkim uspjesima dr. 
Frithjof D i n a n d i dr. H. B o 11 en- 
berg postavili su sebi pitanje, ne 
bi li se mogle male upale i gnojave 
rane, koje nastaju kod upotrebe pi¬ 
javica, odstraniti tako, ako se sa po¬ 
vršine pijavice prije njene upotrebe 
odstrane zarazne klice. 

Zbog toga su pijavice prije upo¬ 
trebe uronili u otopine, koje đesin- 
ficiraju i u kojima su prema tome 
morali poginuti svi uzročnici gnoja- 
vih rana (stafilokoki i streptokoki). 
Razumije se, da su pijavice kod toga 
postupka više ili manje stradale, ali 
je ovaj postupak doveo do važnih 
otkrića. Istraživaoci opazili su naime 
na hranljivim podlogama također 
kod desinficiranih životinja uvijek 
pojedine staklaste kolonije, koje su 
lako mirisale po ribi. U mikroskopu 
prepoznali su u ovim kolonijama či¬ 
ste kulture jednoga vrlo maloga bak¬ 
terija, koji se u kapljici vode vlasti¬ 
tom snagom brzo tamo i amo kretao 
kao torpedni čamac. Ali i oblik ovo¬ 
ga bakterija može se uporediti sa tor- 
pednim čamcem. Na ovaj bakterij 
obratili su sad Dinand i Botten- 
b e r g svu svoju pažnju. Mjesece i 
mjesece istraživali su pijavice razli¬ 
čita porijekla i različite starosti 
njihovu spoljašnost i njihovu unu¬ 
trašnjost, a uvijek opet našli su ma¬ 
loga bacila, koji je sličan torpedu i 
koji kao torpedo juri. Tako se name¬ 
tnulo prvo pitanje, nisu li ova živa 
bića u bilo kakvoj vezi sa samom pi¬ 
javicom i odvijanjem, njenih život¬ 
nih procesa. Pojavila su se odmah 
zatim još i druga pitanja: nije li 
ovaj torpeđo-bacil zaštitni bacil pija¬ 
vice protiv drugih bacila. Dalje pošto 
je nađen u unutrašnjosti, ne stoji li 
on možda u kakvoj vezi sa probavlja- 




124 


Pabirci 


njem'krvi, koju siše pijavica, i napo¬ 
kon, nije li upravo taj bacil uzrokom 
gnojenju i crvenilu (vrbancu). 

Dva prva pitanja bila su od veli¬ 
koga interesa sa čisto prirodnjačko- 
ga stanovišta. Istraživaoci riješili su 
ova dva pitanja ovako: pijavice, koje 
bijahu inficirane drugim klicama, 
očistile su se poslije nekog vremena 
od ovih bakterija. Na hranljivoj pod¬ 
log! spriječili su ovi mali torpeđo- 
bacili porast drugih bakterija. Ako 
se pijavica nasisala do sita krvi, po¬ 
rastao je broj torpedo-bacila u njezi¬ 
noj unutrašnjosti za mnogostruko, 
što se lako moglo ustanoviti u izdvo¬ 
jenoj probavnoj sluzi. 

Treće pitanje, da li je taj torpeđo- 
bacil, koji se opire svim sredstvima 
đesinfekcije i čije spore iza mjeseci 
iznova ožive, opasan za čovjeka, mo¬ 
glo se odlučiti samo pokusom na ži¬ 
vom čovjeku. Da riješi ovo pitanje, 

D i n a n d je sebi ubrizgao otprilike 
33 milijarde torpedo-bacila iz čiste 
kulture u desno stegno. Poslije pet 
sati pojavila se laka tresavica, za 
kojom je došla groznica do 39,6 ste- 
pena, koja je trajala tri sata. Po to¬ 
me je groznica prestala, a poreme¬ 
ćeno opće stanje vratilo se u normalu. 

VIJE 

Nagla smrt prof. Gjurašina. 5. 
travnja o. g. umro je nenadano 
prof. dr. Stjepan Gr j u r a š i n, je¬ 
dan od najzaslužnijih hrvatskih pri¬ 
rodoslovaca i nastavnika, a ujedno 
i jedan od najpoznatijih populari- 
zatora prirodnih nauka i najrevni¬ 
jih suradnika »Prirode«. U pokoj¬ 
niku je hrvatska botanika izgubila 
jednoga od svojih najodličnijih pred¬ 
stavnika. O značenju njegovog na¬ 
učnog rada donijet ćemo članak u 
budućem broju »Prirode«. 


Oko mjesta, na kojem je injekcija 
izvedena, stvorilo se ružičasto crve¬ 
nilo veće od dlana, a preponske žli¬ 
jezde bijahu lako otekle. To je bila 
unatoč ogromnom broju uštrcanih 
bakterija jedina sličnost sa slikom 
bolesti opasnog vrbanca. Ovaj pokus 
ponovljen je petoga dana na dru 
Bottenbergu. 

Prema tomu vjeruju istraživaoci, 
da im je uspjelo dokazati, da Ijekar- 
ska pijavica (Hirudo medicinalis) 
doista krije u sebi jednoga bacila, 
koji ju štiti protiv klica, koje u nju 
prodiru izvana, i pomaže joj kod 
probave usisane krvi. 

Ovaj bacil pijavice može kod upo¬ 
trebe pijavice u ljekarske svrhe iza¬ 
zvati mala nedužna crvenila i gnoje¬ 
nja, a uštrcan u najvećim množina¬ 
ma ne izaziva nikakve bolesti, nego 
t. zv. »šok« zbog' bjelančevine. Ovaj 
bacil ne može biti uzrokom opasno 
pojave vrbanca. Kako je torpeđo- 
baeil veliki neprijatelj stafilo- 5 
streptokoka (isp. Priroda 1936, str. 20) 
postoje možda izgledi, da će se moći 
pomoću njega i liječiti neke bolesti, 
ali ova istraživanja sn zasad u 
povoju. 

S T I 

PROF. FERDINAND SEIDL 
(Prigodom osamdesetgođišnjice nje¬ 
gova života). 

Ferdinand S e i d 1 jedan je od pr¬ 
vih slovenskih prirodoslovaca starije 
generacije. Kad se razmotri, koliko 
je on radio i na kakvim je područji¬ 
ma prirodnih nauka znanstveno istra¬ 
živao, moramo se duboko pokloniti 
pred njegovim sijedim likom. U vri¬ 
jeme, kad je u našim krajevima bilo 
veoma malo uvjeta za znanstveni rad 
i kad se taj rad s izvjesnih strana 


Vijesti 


125 


ometao i sprečavao, kad nije bilo na 
uporabu instrumenata i potrebne li¬ 
terature. S eid 1 je započeo naučnim 
ispitivanjem naših krajeva ne pre- 
zajući pred nikakvim zaprekama, pa 
ga moramo ubrojiti među oue nauče- 
ojake, koji su udarili temelje nauč¬ 
nom prirodoslovnom ispitivanju brat¬ 
ske Slovenije. On je jedan od osni¬ 
vača prave slovenske nauke. Bilo je 
prije njega i drugih Slovenaca, koji 
su se bavili prirodoslovnim ispitiva¬ 
njima, no ti su pisali stranim jezi¬ 
kom nepristupačnim širokim sloven¬ 
skim masama. On je bio onaj, koji 
ni časa nije oklijevao da piše naučno 
na slovenskom jeziku. To je njegova 
prva i neprocjenjiva zasluga, a po¬ 
gotovu, kad se zna, u kakvoj je sre¬ 
dini radio. 

S e i d 1 je rođen u Novom Mestu 
na Doljenskom, pa je vrlo rano stu¬ 
pio u vezu s naučnim prirodoslovnim 
krugovima u Zagrebu, zanimao se za 
Hrv. Prirod. Društvo i za hrvatsku 
prirodoslovnu nauku. U »Glasniku« 
toga društva publicirao je svoje ra¬ 
dove, a o »Prirodi« uvijek je govorio 
s velikim ushitom i tolikom ljubavi, 
kao da ju izdaje koje slovensko dru¬ 
štvo. Sjećam se živo njegovih pisa¬ 
ma, dok sam bio urednikom »Priro¬ 
de«, n kojima nas je bodrio i soko¬ 
lio, da ne sustanemo na našem putu. 
»Treba da pokažemo stranom svijetu, 
da je i na slavenskom jugu moguć 
popularni časopis prirodnih nauka i 
i da mi nismo posljednji na svijetu« 

tako mi je govorio, kad sam ga pred 
više od deset godina posjetio u No¬ 
vom Mestu. Takav je ostao do da¬ 
nas, pa je naučne i bratske veze s 
nama nepomućene i srdačne održao 
sve do kasnih godina. 

Ferdinand S e i d 1 naročito se is¬ 
takao kao naučni radnik u dva smje¬ 
ra. Kao geolog napisao je djela ve¬ 
like vrijednosti za našu mladu na¬ 


uku. Geološke rasprave: Karani- 
ške ali Savinjske Alpe, Ze¬ 
maljski potres pri Brezi- 
cah in Krški vaši, Die Tek- 
tonik der Buckt von Land- 
strass und ihre Beziehun- 
gen zu den Erderschiitte- 
rungen (s Herits chem), Z e- 
meljski potresi pri Črno- 
mlju v zvezi z geološkozgo- 
dovino krajine, Der đilu- 
viale See von Prečna bei 
Novo Mesto, Zlatenska plo¬ 
ča v osrednjih Julijskih 
A 1 p a h djela su, koja će još dugo 
biti temelj i ishodište za dalnja ispi¬ 
tivanja u tim krajevima. 

Kao meteorolog poznat je sa svo¬ 
jih tačnili opažanja, koja je vršio pu¬ 
nih 50 godina. Napisao je više nauč¬ 
nih radova iz ovoga područja, kao 
što su: Das Klima von Krain, 
Das Klima des Karstes, 
Temperaturverteilung im 
G e b i e t e d e r K a r a v an k e n, Cr¬ 
tice o podneblju v Krškem, 
Toplinske razmere Ljub¬ 
ljane in Zagreba i Dinar- 
sko-gorski fen. 

No S e i d 1 se nije istakao samo 
na tim naučnim poljima. On se za¬ 
nimao i za botaniku, a napisao je i 
mnogo prikaza i kritika o pojedinim 
naučnim djelima, u kojima ima mno¬ 
go i njegovih vlastitih napomena i 
opažanja. 

Osamdeset godina navršio je u 
mjesecu ožujku ovaj neumorni na¬ 
učni radnik. »Hrvatsko Prirodoslovno 
Društvo« srdačno čestita svom za- 
casnorn članu i neće nikad zaboraviti 
njegove velike i bratske ljubavi za 
nas. Dr. Fran Šuklje 

Glavna godišnja skupština Hrvat¬ 
skog prirodoslovnog društva. Dono 
simo sadržaj zapisnika 45. redovne 
glavne skupštine Hrvatskog Priro- 

doslovnog Društva održane 14. ožuj¬ 
ka 1936; u 17.30 sati u predavaonici 
Botaničkog zavoda sveučilišta u Za¬ 
grebu (Marulićev trg 50.). 

Pošto je prisutan dovoljan broj 
članova otvara predsjednik gosp. 
rektor đr. Stanko H o n d 1 skupštinu 
i pozdravljajući brojno sabrane čla¬ 
nove predlaže za ovjerovitelje zapi¬ 
snika gg. Josipa Mokro v i 6 a i 
dra Ljudevita B a r i ć a, što skup¬ 
ština prima. 

U svome predavanju pod naslo¬ 
vom »Spektroskopija i sastav tvari« 
prikazuje hronološkim redom, šta je 
sve spektroskopija doprinijela pozna¬ 
vanju najsitnijih korpuskula i nji¬ 
hove organizacije. 

U debljini crta plinskoga spektra 
nalazi se potvrda za gibanje mole¬ 
kula i za kinetičku teoriju plinova. 
Umnogostručavanje spektralnih crta. 
kad se svjetlost pobuđuje u magnet¬ 
skom polju, dovelo je do uvjerenja, 
da pri svijetljenju imaju važnu ulogu 
iste onakve čestice, kakve lete u ka¬ 
todnim zrakama, t. j. elektroni, sit¬ 
ne čestice »negativnog elektriciteta. 
Svjetlosni spektri atoma tumače se 
time, što je atom složen od pozitivne 
jezgre i negativne »ljuske«, koju či¬ 
ne elektroni. Rendgenski spektri 
daju nam upute o pravilnom sastavu 
ledaca, osim toga dovode do novoga 
načela za redanje kemijskih eleme¬ 
nata, najposlije oni nam pokazuju, 
da rendgenske zrake potječu iz dub¬ 
ljih slojeva atomske ljuske, dok je 
za svjetlost u prvom redu odlučan 
izvanjski njezin sloj. Gama-zrake 
isto su, što i rendgenske zrake, ali 
se od ovih razlikuju porijeklom, jer 
izlaze iz atomske jezgre. Sastav je¬ 
zgre zato i nastojimo dokučiti istra¬ 
živanjem spektara gama zraka; o to¬ 
me nam međutim daje upute i »hi- 
perfini« sastav crta u svjetlosnim 
spektrima. Za spektralne »vrpce« na¬ 


šlo se, da ne potječu iz atoma, već 
da nastaju svijetljenjem molekula, 
t. j. jedne više organizacije, nego što 
je atom. 

Kad se rendgenske zrake rasprše 
na nekim lakim atomima, njihove se 
spektralne crte neznatno pomaknu. U 
tom je potvrda za novu korpusku- 
larnu nauku o svjetlosti, t. j. ža eksi- 
steneiju »fotona«. Isto nas uči i svjet¬ 
lost, koja se raspršila na molekulama. 

Na kraju predavanja spomenut je 
utjecaj spektroskopija na poznavanje 
sastava tvari u velikom, t. j. (gole¬ 
ma gustoća tvari u zvijezdama, koje 
zovemo »bijeli patuljci«; hipoteza o 
rastezanju svemira). 

Predavanje bilo je popraćeno pro¬ 
jekcijama, pokazivanjem slika i mo¬ 
dela, a saslušano je od prisutnih s 
veoma velikim aznimanj'em. 

Zatim prikazuje tajnik dr. Ivo 
II o r v a t rad društva u prošloj go¬ 
dini. Ove godine stupilo je Hrvatsko 
Prirodoslovno Društvo u novo peđe- 
setljeće, koje je odbor želio proslaviti 
još prošle jeseni, ali radi nekih za¬ 
preka odgođena je proslava na ovu 
godinu i izvršit će se, čim izađe 
»Glasnik«, koji se nalazi u štampi 
pod uređivanjem g. prof. Š u k 1 j e-a. 
Istodobno izaći će i jubilarni dvobroj 
»Prirode«, u kojoj će nastojati ured¬ 
nik g. prof. Hirtz, da sabere sve 
žive saradnike. Glede zvjezdarnice 
nije se ni ove godine moglo ništa po¬ 
duzeti, jer su nedostajala sredstva, a 
ni biblioteka se nije mogla urediti, 
jer je soba, koja nam je stavljena 
na raspolaganje u novom Fizikalnom 
institutu još u nepovoljnom stanju. 
Ipak je najveći dio knjiga preseljen 
i čim se soba uredi, počet će g. prof. 
Vrkljan s uređivanjem knjižnice. 

Pitanje zaštite prirodnih spome¬ 
nika, nije mnogo napredovalo, unatoč 
svim predstavkama kod vlasti, ali se 
nadamo, da će biti ipak u skoro vri¬ 



jeme imenovana posebna komisija 
kod Banske uprave; da to pitanje ri¬ 
ješi. Odbor za zaštitu prirodnih spo¬ 
menika -proširen je sa jednim članom 
Hr. Planinarskog Društva (g. dr. 
Fran Kušan) i jednim članom Bra¬ 
će Hrvatskog Zmaja (g. đr. VI. C e- 
s a r). Ove godine osnovan je posebni 
odbor za fenološka istraživanja, u 
koji su ušla gg. prof. Građanin, 
Horvat, Ho rvati ć, Kovače- 
vić; Lorković, Pevalek, 
P 1 a n č i ć, 9 k o r i ć, Š k r e b. Pro¬ 
čelnikom izabran je g. prof. S k r e b. 
Odbor će organizirati u vezi s geo¬ 
grafskim zavodom fenološka istraži¬ 
vanja naše zemlje. 

Zatim izvješćuje tajnik o stanju 
članstva. Društvo ima danas 8 za- 
časnih i 12 dopisnih članova, 7 čla¬ 
nova utemeljitelja po novom, 202 ute¬ 
meljitelja po starom i 429 redovnih 
članova, dakle ukupno 685 članova. 
Sjećajući se preminulih članova spo¬ 
minje napose g. Ferđu K o c h a, Si- 
mu T r 6 j a u o v i ć a, Josipa B a- 
eha, Roberta Mišulina, Stjepana 
Ivankovića, Eugena P od a u b- 
s k o g, Dragutina Tab orskog, 
Otmara Garića. Svima pokojnici¬ 
ma skupština kliče »slava«. 

U daljem izvještaju ističe tajnik 
vrlo značajnu činjenicu, đa se »Pri¬ 
roda«, koja je odobrena za nabavu u 
školama, vrlo povoljno širi među 
omladinom, pa od 3000 pretplatnika 
otpada na mladež oko 1500. Zato dru¬ 
štvo s pouzdanjem gleda u budućnost 
i nada se, da će u novom peđesetlje 
ću, u koje ulazimo bez duga, moći 
razviti uspješan rad. 

Zatim podnosi iscrpljivi izvještaj 
blagajnik g. dr. Josip Poljak. 

Sveukupni prihod u god. 1935. iz¬ 
nosio je 50.3S0 din. i 32 p., a sveukup¬ 
ni rashod iznosio je 33.669 din. i 53 
P-. pa je prema tome dne 31. prosinca 
1935. iznosio ostatak 16.710 din. i 79 


p., koji-je prenesen kao saldo danom 
1. siječnja 1936, na tekući račun za 
1936. god. 

Dobitak sastojao je od članarina 
sa iznosom 31.580 din.; pretplata sa 
iznosom 3.468.50 din.; edicija od 3.170 
din.; darova 300 din., uprav, troška 
28 din. i 50 p. doprinosa za »Prirodu« 
u I. polugodištu 6.093 din. i salda iz 
god. 1934. u iznosu od 5.740 din. Na¬ 
suprot tome stoji ovaj 1 gubitak: za 
upravni trošak 6.712 din., konačni ra¬ 
čun Zakladne tiskare Nar. Novipa 
16.950 din. i 54 p., isplaćenih pretpla¬ 
ta zakupniku »Prirode« 2.138 din. 50 
p., za članske »Prirode« za I. polu- 
god. 1935. iznos od 1.647 din. 50 p., 
pošt. štedionici za trošak manipula¬ 
cije 211 din. 99 para. 

Račun razmjere pokazuje, da dru¬ 
štvo nema više nikakvih vjerovničkih 
potraživanja, pa je prema tome do¬ 
sadašnji glavni i jedini društveni 
vjerovnik Zaklada tiskare Nar. No¬ 
vina posve namiren. 

Društvena aktiva sastoji iz salda 
iz god. 1934. u iznosu od 5.740 din 32 
pare; od zalihe književnih izdanja sa 
34.610 din.; od vrijednosnih papira 
zadužnice grada Zagreba Din. 500; 
od uloška Praštedione 1.541 din. 62 
p.; vrijednosnih papira Zaklade Mi¬ 
lana Krešića u iznosu od 10.000 di¬ 
nara i raznih društvenih dužnika u 
iznosu od 27.291 din. 20 p. 

Nasuprot toj aktivi stoji pasiva 
društva sadržana u otpisu dionica za¬ 
klade Milana Krešića od 10.000 din., 
jer društvo nije vlasnik tih dionica, 
nego dobiva samo otpadajuće divi¬ 
dende. Nadalje je otpisano 20% od 
društvenih izdanja radi oštećenosti 
u iznosu od 6.922 din.; od otpisa sta¬ 
rih povjereničkih potraživanja sa 
20% od svote 15.457 din. i 20 para, 
što čini 3.091 din. 40 para; od otpisa 
društvenih članarina 30% iz god. 
1935., koje su neutjerive kao i u pri- 

jašnjim godinama u iznosu od Din. 
3.351. 

Povoljno finaneijalno stanje dru¬ 
štva omogućit će ponovno redovito 
izlaženje društvenog znanstvenog 
glasila »Glasnika«, koji se već nalazi 
u štampi, pa će tako društvo zadovo¬ 
ljiti svojim tradicijama kao i želja¬ 
ma svoga članstva, koje željno oče¬ 
kuje »Glasnik«. Blagajnik zalivaljuje 
na koncu u ime odbora svim onima, 
koji su doprinijeli i najmanji udio 
oko saniranja društvenih financija i 
moli glavnu skupštinu, da nakon sa¬ 
slušanja izvještaja revizionalnog od¬ 
bora primi ovaj izvještaj do znanja. 

Član revizionalnog odbora g. dr. 
Milan Crlenj ak podnosi izvještaj 
revizionalnog odbora o blagajničkom 
poslovanju u god. 1935. i izjavljuje, 
da je poslovanje pronađeno u redu, 
pa predlaže, da se upravnom odboru 
podijeli razriješnica za god. 1935., što 


R A Z G 

M. R. (Zagreb). Pitanje: Molim, 
protumačite u »Prirodi«, što je to 
»neotenija«. 

Odgovor: Neotenija je zastoj raz¬ 
voja organizma u mlađahnom stanju, 
u kojem organizam ipak spolno do¬ 
zori i može da se razmnožava. Na pi\ 


skupština jednoglasno i s oduševlje¬ 
njem prima na znanje. 

U petoj točki dnevnoga reda izvje¬ 
štava urednik »Prirode« g. prof. dr. 
Miroslav H i r t z o »Prirodi«, koja je i 
ove godine stalno izlazila i zadržala 
isti smjer kao i do sada. U prvom 
redu vodila je »Priroda« računa o 
svim naučnim rezultatima u našoj 
zemlji, donoseći originalne radnje i 
zanimljive pabirke, osim toga pratila 
je i naučna i popularna nastojanja 
u vanjskom svijetu. U prošlom go¬ 
dištu štampano je 40 članaka i 152 
sitna priloga sa 105 slika od 39 su¬ 
radnika i dopisnika, izvještaj ured¬ 
nika »Prirode« primljen je jednogla¬ 
sno na znanje. 

Pošto nije hilo nijednoga predloga 
za eventualije, predsjednik je uz sve¬ 
strano odobrenje članova završio 
skupštinu. 


naši vodenjaci ili šturovi (Molge ) za¬ 
drže škrge (dakle larvalne organe) i 
dozore spolno, ako žive u vodama sa 
strmim obalama. Neotenija se može 
izazvati također eksperimentalno; ona 
dolazi i u biljnom svijetu. -H- 


O V O R I 


»Priroda« izlazi svakoga mjeseca osim srpnja i kolovoza. — Pretplata iznosi 
60 D na godinu za tuzemstvo, a 80 D za inozemstvo. — Za djake iznosi pret¬ 
plata 40 D na godinu. — Pojedini broj »Prirode« stoji 6 D. — Članarina za 
Hrv. Prirodoslovno društvo iznosi 80 D na godinu za tuzemstvo, a 100 D za 
inozemstvo. — Plativo i utuživo u Zagrebu. — Tko upravlja kakvo pitanje 
na »Prirodu« ili Hrv. Prirodoslovno Društvo, a želi, da mu se pismom uzvrati, 
treba da prida i marku za odgovor. Pisma, kojima nije priložena marka za 
odgovor, ne će se uvažiti. — Oglasi plaćaju se po stalnom cjeniku. — Rukopisi 
se ne vraćaju. — Rukopisi i svi upiti stručne naravi šalju se na uredništvo, 
Zagreb, Buconjićeva ulica 27. — Novac, sve narudžbe i reklamacije šalju se 
na upravu: Zagreb, Malinova ulica 3. Broj čekovne uplatnice 37.831. 

Glasnik i izdavač: Hrv. Prirodoslovno Društvo u Zagrebu. — Urednik Dr. Miroslav Hirtz. — 
Tisak tiskare C. Albrecht (P. Acinger), u Zagrebu, (Radićeva ulica 26). — Za tiskaru odgovara 
Petar Acinger, Zagreb, G-undulićeva ulica 22a. 

Našim čitaocima. 

Imamo još nešto knjiga, koje se rasprodaju. Kasnije se knjige neće 
moći dobiti, jer se neće štampati nova naklada. Preporueamo Vam nabavu 
ovih knjiga, jer su doista trajne vrijednosti, a cijena im je nadasve 
prihvatljiva. Narudžbe molimo na naslov: Oprava »Prirode«, Zagreb, 
Mallinova 3. 

Narudžba knjiga. 

Upravi „PRIRODE “ 


ZAGREB 

Mallinova 3 

Naručujem ove knjige: 


Komada 

Knjige 

Cijena 

Iznos: 


Flammarion: Posljednji dani ljudi 

22*- 



Fabre: Iz života kukaca 

16*— 



Fink: Razvoj živih bića 

18- 



Fink: Nasleđivanje 

13- 



Kučera: Naše nebo 

23-- 



Borel: Slučaj 

23- 



Nordmann: Einstein i svemir 

18- 



Darwin: Put jednoga prirodoslovca 

22-- 



Thompson : Lobo 

13- 



Godišta „Prirode 44 1935. 

prema zalihi 

50-- 



Ukupno: 




Napišite, koliko komada od kojih želite i ispunite iznos. Knjige 
šaljemo pouzećem. 

Do iznosa od Din 50.— zaračunavamo trošak i poštarinu Din 10.— 
°d 51—100.— Din šaljemo knjige franko, 

od 101—300.— Din šaljemo franko i dajemo 10% popusta 

od 301—500— Din šaljemo franko i dajemo 20% popusta 

preko 500.— Din šaljemo franko i dajemo 25% popusta 

Plativo i utuživo u Zagrebu. 
















CHARLES DARWIN: 


PUT 

JEDNOGA PRIRODOSLOVCA 
OKO ZEMLJE. 



Charles Damin: 

Put jednoga prirodoslovca 

oko zemlje 

Sadržaj: 116 strana. 

Sa 15 slika i portretom autora. 

Naročito snižena cijena Din 22-— 


U nautičke svrhe snimao je engleski brod »Beagle« pod zapovjed' 
ništvom kapetana Fitz Roya obale Južne Amerike i Ognjene Zemlje, koji 
se posao imao sada opet nastaviti. Kapetan je Fitz Roy bio veoma na- 
obražen čovjek, pak je kod svoga putovanja opazio, da imade u onim 
stranama još mnogo toga nepoznata iz područja prirodnih nauka. Stoga 
se obrati na profesora Henslowa, da mu nađe zgodnoga mladoga priro¬ 
doslovca, koji bi ga pratio na njegovu putovanju i istraživao krajeve, 
kroz koje bi išao. Profesor se Henslow drage volje odazvao kapetanovoj 
molbi i preporuči mu mladoga Charlesa Darwina, u kom je prepoznao 
najzgodniju osobu u tu svrhu. Dakako da je Charles Darwin s odušev¬ 
ljenjem prihvatio ponudu. Ali je bilo iz početka i zapreka. Prije svega 
se njegov otac malo nećkao, da dozvoli sinu, da i opet mijenja svoje 
zvanje. Međutim je uspjelo brzo Charlesu, da predobije oca za sebe. 
Teže je bilo sa samim kapetanom Fitz Royem. Njemu se nekako nije 
sviđala osoba Darwinova kao što je bio i skroz oprečnih nazora: on je 
bio konzervativan, dok je mladi Darrvin bio liberalan; on je zagovarao 
ropstvo, koje se nalazilo u svim engleskim kolonijama, dok ga je Darwin 
radi svoga dubokoga čovjekoljublja osuđivao sa svom mladenačkom va¬ 
trom, a osobito kada se na vlastite oči osvjedočio o grozotama, što ih 
ropstvo sobom donosi. Ali je napokon uspjelo mladom prirodoslovcu, da 
je sve te zapreke svladao i krenuo dne 27. prosinca 1831. u svojoj dva¬ 
deset i trećoj godini na put oko Zemlje. 

Umalo da nije trajao pet godina njegov put oko Zemlje. Na vul¬ 
kanskim Capverdskim Otocima, u bujnim tropskim prašumama u Bra- 
ziliji, na beskrajnim Pampaskim ravnicama, divljoj Ognjenoj Zemlji 
i na neprijatnom Falklandu, na gorostasnim Andama, na najvećem gorju 
na Zemlji, na čudnovatim otocima Galapagos, na rajskim Tahitima i na 
čudnim atolima Tihoga Oceana, na udaljenoj Novoj Zelanđiji i Austra¬ 
liji, na izgorjelim visočinama južne Afrike, na znamenitoj Sv. Heleni i 
po drugi put u vrućoj Braziliji, doživjela je njegova duša takve utiske, 
koji su za nju ostali kroz sav đaljni život neizbrisivi. Što se nalazilo 
u njoj samo u zametku, razvilo se do velikih dimenzija, a mnoge su se 
misli začele istom na ovom putovanju. 

Iz sadržaja: I. St. Jago. — Capverdski otoci. — II. Rio de 
janeiro. — III. Maldonaldo. — IV. Od Rio Negra do Bahia Blance. — 
Baliia Blanca. — VI. Od Bahia Blance do Buenos Ayresa. — VII. Od 
Buenos Ayresa do Santa Fe. — VIII. Benda Oriental i Palagonija. — 
IX. Santa Cruz, Patagonija i Falklandski otoci. — X. Ognjena Zemlja. 
— XI. Magellanov tjesnac. — XII. Klima južnih obala. 

Kome je stalo do poučne razonode, neka naruči tu knjigu; nadasve 
je zanimljiva, a sada tako jeftina; knjigu možemo dobaviti, samo dok 
zaliha traje. 

Narudžbe molimo poslati 

Upravi „Prirode", Zagreb, 

Mallinova 3 





